text:
Nei, tað er ikki ein nýggjur rættur á Etika, har tey servera lætt ristar lippur í teriyakisós, ella ein nýggj bók í røðini Pit Stop.
Søgan er tann, at í vikuni skrivaði ein stuttligur prædikumaður, ið eisini er prentari, og av teirri orsøk bekennir seg sum varðmann móðurmálsins, um konur, sum liggja við og hjá hvørji aðrari. Á mannamunni eru tær lesbiskar. Men tað verður ikki sagt í hvørkimálinum í landinum, sum ikki er, uttan í Mósebókini. Prædikuprentarin ilskast inn á lagsbrøðurnar í Útvarpinum, sum sambært honum eisini eru varðmenn samfelagsins, og tí ikki burdu havt lisið úr tíðindaskrivi frá LGBT, har skrivað stendur at ”fyrrverandi íslendski forsætisráðharrin, Jóhanna Sigurðardóttir, fór at koma til Føroya „saman við KONU síni.“ Eg stúrsaði við,” sigur prædikuprentarin, sum er av kallkyni.
Hann hevur rætt. Tað skuldi verið konu hennara. Sjálvur hevði eg bara sagt konuni, uttan at heft meg við, hvør átti hana, borðið hon sat við, ella songina, hon lá í.
Tíðindaskrivið frá LGBT, við málsligum kynsfeili, stendur longur niðri á hesum bloggi, sum eftir klokkuni var fyrsti føroyski miðil at bera lebbaratíðindini, har ólavsøkan, heldur enn kynsognin, hvør eigur bøkkin, er í miðdeplinum.
Onnur søgan av somu leiðum, tað er sunnanfyri heimliga nalvan, er, at ein skilagóður málfrøðingur, sum er av kvennkyni, setti nøvn á uppsløg við eini naknari gentu og einum naknum drongi. Ørindini vóru at seta virðilig og vísundalig borðbær nøvn á pissiling og pissikonu, ella murt og fisu, nøvnini eru mong. Men í kliniskari stovnsrøkt á landi skulu hesir báðir likamslutir nú eita pittur og pitta. Havi ikki hoyrt tey fyrr, hesi heitini.
Hví lær og nalvi skulu behalda sítt kristna navn, veit eg ikki. Men millum lær og nalva eru nú pitta og pittur. Stuttlig nýggjyrði, sum kanska fáa eitt undirlív við beinum at ganga á.
Men hvat eitur so likamsopið aftanfyri, haðan mannatrekkur kemur, og tey hava opning?
Ber til at taka orð úr kollektiva málinum, stilla tey á null, og so vinda tey upp á okkurt nýtt sannleiksstøði, sum øll skulu brúka?
Nei, eg bara spyrji innan eg fari at keypa rundstykki. Kanska eita tey okkurt heilt annað í morgun, rundstykkini.


c: text/html

text:
7th Heaven
7th Heaven er ein amerikonsk sjónvarpsrøð í 11 pørtum, sum Brenda Hampton hevur framleitt 1996-2007. 7th Heaven var ein sera væl umtókt sjónvarpsrøð. Sunnudagin 13. mai 2007 var síðsti parturin av heimskendu sjónvarpsrøðini vístur á CW Television Network í USA.
Sjónvarpsrøðin hevur fingið fleiri virðislønir [1], og við eru kendir sjónleikarar sum Haylie Duff, Ashlee Simpson og Mary-Kate Olsen.
Familjan[rætta | rætta wikitekst]
Familjan Camden er ein forstaðarfamilja í Glen Oak, Kalifornia. Eric Camden (spældur av Stephen Collins) er prestur í eini kirkju í Kalifornia - Glen Oak Community Church. Hann er giftur við Annie Camden (Catherine Hicks). Tey eiga saman børnini Matt, Mary, Lucy, Simon, Ruthie, Sam og David. Tey hava eisini ein hund sum eitur Happy.

robotstxt: allowed

filter: keep


text:
Orð: Hjalmar Ruud
Týtt: Victor Danielsen
1. Tað livir ein songur, eitt undurfult lag,
sum er sokkið mær djúpt í mítt sinn,
sum fyllir mítt hjarta, ger ljósan mín dag –
tí ein Himmal er komin har inn.
2. Tann song kann eg syngja, so ofta eg vil,
tí alsamt hann í hjarta mær er;
og eym er hans rødd, sum meg kallaði til
sær ein vitnisburð fram bera her.
3. Ver treystur! hann sigur; tí sælan er tín,
sum á krossin tær vón hevur bygt;
lat Andan teg mynda til tænara mín,
hvíl teg á mínum lyftum bert trygt!
4. Ein dag eg við Guds børnum syngja skal, har
sum øll gøtan av gulli er løgd,
tá frígjørdi andin mín Frelsara sær,
hoyrir orð, sum ei her eru søgd.


text:
Hjá Effo kanst tú lata okkum røkja oljutangan. Tað merkir, at tær nýtist ikki sjálv/ur at bíleggja oljuna. Tað gera vit við einari framkomnari skipan, ið tryggjar, at tú ongantíð manglar olju. Hvør er ikki komin heim til køld hús ella rent seg inn undir eina alt ov kalda brúsu?
Effo bjóðar sær til - ókeypis - at hava eyguni eftir tanganum hjá tær. So kanst tú gera okkurt annað.
Í hesi tænastu er innbygd ein prístrygd, ið fevnir um 25 dagar. Ert tú við í hesi skipan og samstundis hevur tilmeldað teg til Gjaldskipanina fært tú altíð oljuna fyri lægsta kostnaðin í hesum tíðarskeiði.


text:
Andrea Doria
Andrea Doria var eitt vakurt ferðamannaskip. Fyri italiumenn var hon ein ímynd av endurføðingini av italska flotanum eftir Seinna Heimsbardaga. Um náttina tann 25. juli 1956 var Andrea Doria á veg um Atlantshav og skuldi sigla inn í New York morgunin eftir. Kjaftsvart var í mjørka. Nakrar sjómíl frá var svenska ferðamannskipið "Stockholm" á veg til Evropa. Eisini "Ile de France", eitt gamalt franskt ferðamannaskip, var á somu leið. Uttan at vita av nøkrum sigldu hesi trý skipini við skiparunum Piero Calamai, Harry Gunnar Nordenson og Raoul de Beaudéan á brúnni við beinari kós móti hvørjum øðrum. Hálvtrýss ár seinni koma hendingarnar fram í ljós.


text:
Sverri Egholm
17.05.2018 - 17:56
Út frá tilgongdini, arbeiðinum og úrslitunum seinastu árini og út frá framtíðarvánunum, verður hildið, at hetta er rætta løtan.
Tað skrivar Posta í tíðindaskrivi í dag, har eisini verður boðað frá, at felagið hevði yvirskot fimta árið á rað.
Landsstýrismaðurin í vinnu- og uttanríkismálum, Poul Michelsen, hevur sent uppskot til hoyringar um at einskilja almenna partafelagið. Hoyringarfreistin er 24. mai.
Í 2017 vaks sølan hjá Posta við seks prosentum, og samlaða sølan var 102,3 millónir krónur. Hóast brævamongdin er fallandi, hevur felagið megnað at økt um søluna á øðrum vinnuøkjum. Úrslitið fyri skatt gjørdist 4,2 milliónir krónur.
Les eisini: Posta hevði yvirskot fimta árið á rað


text:
Í hesum døgum er ein áhugaverd næmingaframsýning á bókasavninum við Løkin. Framsýningin kallast Kattaklór, og eru tað næmingar á handaligu breytini í 9. flokki, sum hava gjørt verkini. Uppgávan hjá næmingunum var at lýsa seg sjálvan við kattaklóri.
Kattaklór eru smáar tekningar og mynstur, sum vera knýtt saman í huganum til størri mynstur og myndir á einum arkið. Úrslitið er ein sjálvsmynd, sum lýsir hvørji tey eru. Íblástur fingu næminganir úr teirra egna hugaheimi og av alnótini. Andlitið er skuggamynd av hvørjum einstakum næmingi. Lærarar á handaligu breytini eru Sára Mrdalo og Hans Toftegaard.
Framsýningin hevur fingið stórt uppmerksemi frá næmingum í skúlanum. Undir hvørjum verki eru skiftandi spurningar, sum biðja hyggjaran finna ávísar smálutir í stóru myndini. Tað standa javnan næmingar og leita eftir smálutum í tekningunum, og kappast og fegnast tá okkurt verður funnið. Hetta kveikir hugflogið og forvitni hjá næmingum.
Haraftrat er tað sera áhugavert at síggja andsøgnina til tíðarandan í dag, har alt skal ganga so skjótt fyri seg, og helst vera talgilt. Tað hevur tikið sera langa tíð hjá næmingunum at tekna verkini, og hevur kravt gott tol og áhaldni. Hetta arbeiðið hevur verið beint øvugt av teirra vanliga og undirhaldandi frítíðarlívi, har alt gongur skjótt fyri seg.
Kattaklór styrkir innlæringina
Henda listgrein kallast doodle art á enskum. Sambært Wikipedia hevur tekning av kattaklórum góða ávirkan á minnið og tíni evnir at hugsavna teg. Har verður víst á eina vísindaliga kanning, sum staðfestir, at tá ein situr og teknar kattaklór, so brúkar tú júst so mikið av orku, at tú klárar vera nærverandi í eini støðu, td. undirvísing, tó uttan at droyma teg púrasta vekk. Sostatt fært tú betur hugsavna teg um at lurta og læra, um tú situr og teknar kattaklór.
Framsýningin er alment opin tá bókasavnið er opið gerandisdagar frá kl 13.00 – 18.00.
« Framsýning: 20 arkitekta-tekningar á bókasavninum. Karin Kjølbro á bókasavninum. Týsdagin 23. feb. kl 15.00. »


text:
Landb˙naarstevnan fyri hv°rja sřslu eru sřslumaurin sum formaur og 2 arir limir. Hesir vera valdir fyri hv°rt mßl sŠr (ella, um fleiri mßl skulu vigerast samstundis, fyri hesi mßl saman) Ýmillum 6 av landsstřrinum eftir lutfalsvalhßttinum valdu landb˙naarstevnulimum, sum skulu vera myndugir, hava gott or ß sŠr,ßlÝtandi, Ý sřsluni b˙gvandi menn, sum hava heimarŠtt. Teir vera valdir fyri 6 ßr Ý senn. Afturval kann fara fram. Tann, sum hevur fylt 60 ßr, kann bera seg undan at taka vi vali; s°kir annars nakar um at sleppa undan, ger landsstřri av, um umsˇkn hansara eigur at eftirlikast.
Formaur: sřslumaur: Finnbogi Midjord - tlf. 351448.
landb˙naarstevnulimir:
Yvirlandb˙naarstevnan fyri F°royar eru sorinskrivarin sum formaur og 4 arir limir. Hesir vera valdir fyri hv°rt mßl sŠr (ella tß fleiri mßl skulu vigerast samstundis fyri hesi mßl saman) Ýmillum 12 av landsstřrinum eftir lutfalsvalhßttinum valdu b˙naarstevnulimum, sum skulu vera myndugir, hava gott or ß sŠr, ßlÝtandi, Ý F°royum b˙gvandi menn, sum hava heimarŠtt. Teir vera valdir fyri 6 ßr Ý senn. Afturval kann fara fram. Tann, sum hevur fylt 60 ßr, kann bera seg undan at taka vi vali; s°kir annars nakar um at sleppa undan, ger landsstřri av, um umsˇkn hansara eigur at eftirlÝkast.
Formaur:Sorinskrivarin, C. Pl°yensg°ta 1,110 Tˇrshavn, tlf. 311003
yvirlandb˙naarstevnulimir:
Heimildir:Lˇg nr. 84 frß 31.03.1926 fyri F°royar um landb˙naarstevnur, sum broytt vi l°gtingslˇg nr. 110 frß 29.06.1995


text:
Samtyktir gjørdar á bygdarráðsfundi mándagin 1. juni 2015.
Møtt til henda bygdarráðsfundin vóru: Mikkjal Sørensen, Sveinur Bech, Andreas Berg, Eyðolf Bech
og Rannvá Albinus.
1.
Borgarstjórin gjøgnumgekk roknskapin hjá Porkeris kommunu fyri roknskaparárið 2014.
Roknskapurin javnvigar við 9.876.896 krónum, og fíggjarstøðan tann 31. desember 2014
javnvigar við 7.863.838 krónum.
Møguleiki varð hjá bygdarráðslimum at seta fram fyrispurningar og gera viðmerkingar
til roknskapin.
Síðan gjørnumgekk borgarstjórin grannskoðanarprotokollatið dagfest 1. juni 2015 viðvíkjandi
roknskapinum hjá Porkeris kommunu fyri árið 2014. Møguleiki varð hjá bygdarráðslimum at seta fram
fyrispurningar og gera viðmerkingar til grannskoðanarprotokollatið.
Roknskapurin hjá Porkeris kommunu fyri árið 2014 varð einmælt góðkendur av bygdarráðnum, og síðan
undirskrivaður.
Grannskoðanarprotokollatið dagfest 1. juni 2015 varð einmælt góðkent av bygdarráðnum, og síðan
undirskrivað.
2.
Samtykt varð at hava tiltakið ”UNG í ARBEIÐI 2015” í vikunum 28 og 29.
Hetta arbeiðið umfatar ungdómar her í kommununi, ið hava fylt 14 ár, men ikki fylt 17 ár, tíðarskeiðið
arbeiðið varar.
Porkeris Bygdarráð.


text:
Veðrið í dag
Veðurstøðir Landsverks siga frá vindi upp í 23 m/s í miðalvindi, sum spátt var í gjár, men talan er bert um einstakar veðurstøðir. Lágtrýstið er ikki komið so skjótt eystureftir, sum ætlað.
Tað er statt einar 3–400 fjórðingar sunnan fyri Ísland – og tað er ikki heilt so nær við Føroyar, at allar støðir siga frá skrið og stormi í miðalvindi.
Miðalvindurin er 15 til 20 m/s í løtuni (klokkan 0820). Vindferðin fer at veksa upp í 18 til 23 í morgun, men stutt eftir døgurða fer at minka. Í kvøld er komið niður í 10 til 15 m/s.
Eingin støð hjá Landsverki sigur frá nøkrum avfalli júst nú, men út á fyrrapartin verður regn ella vátakavi. Eitt samanrunnið brúgvalag kemur vestaneftir. Eftir døgurða verður turrari.
Hitin í dag fer at liggja um 3 til 5 stig.


text:
Orð og lag: Herbert H. Booth
Týtt: Victor Danielsen
1. Tala við Jesus! Jesus teg fatar,
veit, hvat ið innast í hjartanum býr,
sær, tá ið fíggindin spottar og hatar,
og tá ei vinurin longur tær trýr.
Niðurlag: Tala við Jesus, tala við Jesus!
Hvat er títt ynski, hvat er tín sorg?
Jesus teg elskar; trýrt tú á Jesus,
tá ert tú fjaldur í tryggastu borg.
2. Tala við Jesus! Jesus teg kennir,
hoyrir títt róp og sær tíni tár,
veit, hvussu fíggindin mót tær seg mennir,
sær tína ræðslu, títt stríð, tíni sár.
3. Tala við Jesus! Jesus teg hoyrir,
Jesus veit ráð, hvussu myrkt enn sær út,
Jesus ei óhjálpnan burtur teg koyrir,
hann greiðir fløkjur og loysir hvønn knút.
4. Tala við Jesus! Jesus tær svarar;
hansara hjarta er onga tíð kalt;
sendir hann royndir og freistingar harðar,
ber tað til hann, ikki nakað, men alt!
5. Tala við Jesus! Jesus teg skilir,
hjálpa tær vil hann, og hjálpa hann kann;
alt vil hann greiða, um einki tú dylur,
sannleik í hjartanum elskar jú hann.


text:
Húsavørður til Sandoyar Skúlasamband
Sandoyar Skúlasamband søkir eftir húsavørði at byrja beinanvegin.
Ábyrgdarøki:
Húsavarðastarvi er eitt fulltíðarstarv. Húsavørðurin hevur ábyrgdina av dagliga rakstrinum og viðlíkahaldi av øllum skúlans bygningum.
Vit vænta av tær at tú:
• Hevur góð samstarvsevnir
• Hevur gott handalag
• Dugir væl at loysa uppgávur
• Ert røsk/raskur, ábyrgdarfull/ur, nærløgd/nærlagdur og røkin
Umsøkjari má kunna arbeiða sjálvstøðugt.
Umsøkjarar við handverkaraútbúgving ella líknandi kunnu hava ein fyrimun. Tað er ein treyt at tann, ið sett/ur verður, hevur koyrikoyrt.


text:
Orð & lag: Ola Nordskar
Týtt: Steintór Rasmussen
Tú hevur hugt men ikki spurt meg hví
Um tey klæðini eg altíð gangi í
Men áðrenn tú fært munnin upp
Tú svarið frá mær fært
Hví eg altíð lati meg í svart
Eg lati meg í tað sum lívið beyð
Foreldraleys og fólk sum líða neyð
Tey seku og tey óseku
Sum hava roynt tað svørð
Sum líkasælan brýndi her á jørð
Eg lati meg í fyri øllum teim
Sum fongslað sita nú kring allan heim
Og tey sum lótu lív óvitandi hvønn lut
Tey spældi fyri sítt føðiland og Guð
Og í kirkjuni vit sótu sunnudagsfín
Við lovsongi, áh verði vilji tín
Tú svarar mær sum fólk tey gera flest
Hjá mongum tykist lívið meiningsleyst
Men verðin gerst ei betri
Títt mótmælið er fongd
Og svartskygni ei broytir nakra gongd
Men hoyr mín vinur ynski mítt tað er
At mála eina fagurlitta verð
Tín glæstrimynd skal framkallast
So kanska at tú sært
At veruleikin tónast út í svart
Til tann dagin sama svarið frá mær fært
Hví eg altíð lati meg í svart …


text:
Reyði Krossur Føroya
er ein av 17 samstarvsfeløgunum í verkætlanini hjá Fólkaheilsuráðnum ABC
fyri sálarliga heilsu. Í gjár var kunngjørt, at Betri hevur givið
Reyða Krossi Føroya eina gávu á 100.000 kr. Peningurin verður oyramerktur til
ABC verkætlanina hjá Reyða Krossi Føroya, ið eitur "Í Reyða Krossi trívast
vit".
Vit fegnast um at Betri hevur
stuðlað Reyða Krossi Føroya, og ynskja teimum hjartaliga tillukku. Vit gleða
okkum til at fylgja teirra arbeiði við ABC, sum í enn størri mun verður við til
at fremja sálarligu heilsuna hjá teirra sjálvbodnu.
Um peningaligu gávuna skrivar
Reyði Krossur soleiðis:
“Stuðulin er markaður til verkætlanina “Í Reyða Krossi trívast vit” í
samband við, at Reyði Krossur Føroya er partur av stóru verkætlanini ABC fyri
Sálarliga Heilsu. Jóannes Eidesgaard,formaður fyri Reyða Kross Føroya, fegnast um, at Betri Stuðul letur peningagávu til verkætlanina.
- Hetta ger, at vit nú hava peningaliga orku, at taka lut
í landsumfatandi verkætlanini, ABC fyri sálarliga heilsu, sum Fólkaheilsuráðið
stendur fyri.
Birgir Nielsen formaður í Betri Stuðli sigur, at Betri ynskir at ganga á odda, tá talan er um
at vísa samfelagsliga ábyrgd og stuðla samfelagsgagnligum virksemi, sum kemur okkara borgarum til góðar.
Stuðulin til hesa verkætlanina fer m.a. at vera nýttur til førleikamenning og tiltøk fyri teimum
umleið 200 sjálvbodnu hjá Reyða Krossi Føroya, sum hvønn dag gera nakað fyri sálarligu heilsuna hjá føroyingum.
ABC verkætlanin er grundað á nýggja umfatandi gransking innan sálarliga heilsufremjan, ið greitt
bendir á, at tað ber til at verja og styrkja sálarligu heilsuna, við at fylgja ráðunum: “ver virkin, ver saman og ver hugbundin”.
Virksemið hjá teimum sjálvbodnu hjá Reyða Krossi Føroya fevnir m.a. um samarittar, sum skapa tryggleika; vitjanarvinir, sum eru við til at fremja sálarligu heilsuna hjá einsamøllum; klædnahjálpina, ið veitir barnafamiljum hjálp; sambinding, ið virkar fyri at menna integratiónsøkið í Føroyum, og undirvísing innan kroppsliga og sálarliga fyrstuhjálp. Harafturat er stórt virksemi kring landið við klædnainnsavning og -skiljing til endurnýtsluhandlar, og ein vælvitjað bókasøla er í Vágsbotni, ið hevur opið hvønn dag í vikuni.
- Til árligu landsinnsavningina eru uml. 450 sjálvboðin virkin. Stuðulin frá Betri Stuðli skal m.a. nýtast til førleikamenning av sjálvbodnum, at byggja brýr, og til at virka fyri heilsufremjan í sambandi við sjálvboðið arbeiði og harvið menna trivnaðin í Reyða Krossi, sigur Birgir Nielsen, formaður fyri Betri Stuðul.”
Kelda: http://redcross.fo/tidindi-2/


text:
Sirið Stenberg handar Fólkaheilsuvirðisløn
Sirið Stenberg fer í sambandi við Fólkaheilsuráðstevnuna 17. oktober at handa ein Fólkaheilsuvirðisløn. Almenningurin fær við hesum høvi at skjóta upp tann, sum hildin verður at hava henda heiður uppibornan.
Endamálið við at lata Fólkaheilsuvirðislønina er at heiðra tann ella tey, sum hava gjørt eitthvørt tiltak, sum er við til at fremja fólkaheilsuna . Á henda hátt ber til at varpa ljós á tey mongu og ymsu tiltøkini, sum verða gjørd kring landið, og sum eru við til at betra um fólkaheilsuna. Tey tilnevndu kunnu vera einstaklingar, feløg, arbeiðspláss, kommunur, granskarar o.s.fr. Øll kunnu tilevna, hvør skal hava ársins Fólkaheilsuvirðisløn. Ein dómsnevnd tekur støðu til, hvør fær heiðurin av at fáa ársins Fólkaheilsuvirðisløn. Hvør fær ársins Fólkaheilsuvirðisløn verður avdúkað á Fólkaheilsuráðstevnuni 17. oktober 2016.
Uppskot kunnu sendast fólkaheilsuráðnum fhr@folkaheilsa.fo í seinasta lagi mikudagin 12. oktober.


text:
Hallur av Rana
28.10.2014 - 20:45
Tíðindi > Vinna & Tøkni > Annað
Fyritøkan Dropbucket, ið m.a. føroyingur Heiða G. Nolsøe er ein av drívkraftunum handan, hevur í dag vunnið ScanStar virðislønina fyri besta innpakking.
Á facebook síðuni hjá DropBucket stendur ein stuttur tekstur:
- Í dag vunnu vit eina ScanStar virðisløn fyri besta innpakking í Skandinavia. Vit eru sera stoltar og glaðar!
Vøran, ið tær nú hava vunnið eina virðisløn fyri, eru eingangs pappskrellispannurnar. Tær er gjørdar soleiðis, at tá ein er full, so verður hon blaka vekk saman við øllum innihaldinum.
Skrellispannirnar hjá DropBucket hava verið brúktar til fleiri enn 5.000 festivalar og tiltøk runt alt Danmark.


text:
Havfrúgv líkist fólki fyri oman beltið, hevur langt jarpt hár sum kona, hon floytir tað út um seg á sjógvin; tó hevur hon styttri armar. Fyri niðan beltið er hon sum fiskur og hevur sporl og roðslu.
Vendir hon sær móti bátinum, tá ið hon kemur upp úr sjónum, verður óveður, og tá ræður um at rógva heimaftur sum skjótast og royna at sleppa undan at sjólátast. Men kemur hav-maðurin upp hjá henni, verður gott veður.
Havfrúgvin syngur so fagurliga, at menninir verða óðir, tá ið teir lurta eftir sangi hennara, og tí eiga teir at stinga vatta-tumlarnar í oyruni, tí annars vilja teir í øði og ørviti leypa úr bátinum út á sjógv til hennara.
V.U. Hammershaimb: ”Færøsk Anthologi I”, 1891


text:
Nógv umrøddi filmurin hjá kenda týska leikstjóranum, Wim Wenders (f.1945), kemur nú til Føroya. Umframt okkum, eru tað bara sviar, ið vilja síggja filmin. Tað sigur norðurlendska fyritøkan Scanbox, sum leigar film út til biografar á okkara leiðum.
Heitið á nýggja Wenders-filminum er Submergence, sum umframt at verða tikin upp í Føroyum, eisini er upptikin í Týsklandi, Fraklandi, Spania og Djibouti.
Føroyar fara at skína
- Føroyar fara at skína við grønsku mitt millum brennandi og deyðsmerkta heita oyðimarkarsandin í Djibouti, har James McAvoy er innilæstur fangi, og kalda bláa havið, har Alicia Vikander kavar og granskar lívið í sjónum. Soleiðis segði leikstjórin Wim Wenders, tá eg hitti hann á tíðindafundi á Hotel Føroyum 3. august í 2016.
Jan Berg Jørgensen, formaður í Filmshúsinum, ið varð knýttur at føroysku upptøkunum hjá Wenders, fer at innleiða sýningina, sum verður í Filmsfelagnum mánadagin 18. juni kl 20. Tvær aðrar sýningar verða í biografinum týsdagin og mikudagin eftir. Allar sýningarnar eru almennar og í Havnar Bio, sum Filmsfelagið samstarvar við.
Filmur úr Svøríki
Filmsfelagið hevur útvegað Submergence frá Scanbox í Svøríki, sum umframt Føroyar er einasta Norðurland, ið vísur filmin. Scanbox, sum hevur íslendskan stjóra, eigur rættindini at vísa filmin í øllum Norðurlondum. Svenski Olle Agebro segði soleiðis um Submergence, tá hann varð sýndur á altjóða filmstevnuni í Gøteborg:
Alicia Vikander briljerar i känslosvallande kärleksdrama i Wim Wenders största film på decennier. Danielle (Alicia Vikander) och James (James McAvoy) faller ögonblickligen för varandra när deras vägar korsas i en fransk semesterort vid Atlantkusten. Men förälskelsen hindras av deras stökiga yrkesliv och snart befinner sig marinbiologen Danielle på havets botten samtidigt som ingenjören James kidnappas av Al-Qaida. Wim Wenders återvänder till sitt magiska berättande i en kärlekshistoria uppriven av geopolitiska konflikter och naturens otämjda krafter. I ett storslaget porträtt fångar Alicia Vikander en omättlig längtan i en saga driven av existentiella frågor hos en Wenders i sin mest storslagna form sedan Himmel över Berlin. (Olle Agebro, Svøríki)
Tárandi romantiskur
Ummælarin John DeFore sigur í filmstíðarritinum Hollywood Reporter, at romantiski filmurin Submergence er “Wim Wenders’ most broadly accessible fiction film in ages" og endar við at siga "there will probably be tears”:
A study of longing in conditions both desperate and profound, Wim Wenders' Submergence follows lovers who, having known each other just a day or three, must endure a separation that may never end. James McAvoy and Alicia Vikander make a photogenic pair in this sometimes sweepingly romantic film, the most roundly satisfying fiction feature Wenders has made since, well, that first one about the angel so in love he gives up immortality. More conventional than Wenders' best-loved work, it should manage to please some old fans while reaching - thanks to star power - younger moviegoers who've never heard of him. More thematically restrained than some of Wenders' grander films, this one is only about love, the origins of life, the increasing scarcity of natural resources and the conflict between the West and radical Islamist terrorism.
Evropeiska meistararøðin í Filmsfelagnum
Filmsfelagið vísur í hesum døgum nýggjastu filmar hjá fremstu evropeisku filmsleisktjórum, m.a. Happy End hjá Michael Haneke, sum Høgni Djurhuus innleiddi, og Aus dem Nichts hjá Fatih Akin, sum Birgit Remmel fer at innleiða mikudagin.
Umframt eysturríkska Haneke, hevur týski Wim Wenders í áratíggju verið mettur sum hin fremsti filmsleikstjórin í Evropa, ikki minst tí hann er forseti í Evropeiska Filmsakademinum.
Allar sýningar í Filmsfelagnum eru almennar og atgongumerki kunnu keypast við dyrnar og á netinum. Filmsfelagið hevur vangamynd á Facebook har upplýst verður um allar sýningar, og á heimasíðuni hjá Havnar Bio ber til at keypa atgongumerki á netinum.


text:
Hallur av Rana 07.12.2017 (11:46)
Norðragøta: Hús javnað við jørðina
Norðragøta er serliga hart rakt av ódnarveðrinum Caroline, ið hevur ligið yvir Føroyum í nátt og morgun. Fleiri skaðar hava verið fráboðaðir í bygdini, og fyrr í morgun heitti løgreglan á gøtufólk um at halda seg inni, tí tað ikki var trygt at fara útum.
Trygvi Johanson, virkandi leiðari hjá bjargingarliðnum í Eysturkommunu, greiðir frá, at ódnarveðrið er hæsa eitt sindur av, men uppgávurnar eru enn nógvar. Serliga eru nógvir skaðar komnir av leysum tilfari frá einum húsum, ið eru javnað við jørðina av ódnarveðrinum.
- Ein fyrrverandi grillbarr, ið síðstu árini hevur verið brúkt sum goymsla, fór í ódnarveðrinum í morgun, soleiðis at meginpartin av tí er burtur. Tað hevur elvt til stórar skaðar aðrastaðni í bygdini, sigur Trygi Johanson.
Tað eru ikki bara gamlir bygningar í bygdini, ið hava fingið skaða.
- Tveir rútar eru farnir í nýggja býráðshúsinum. Vit vita ikki, um teir eru sognir út ella um okkurt er flogið inn í teir, sigur Trygvi Johansen.
Tað kemur heldur illa við, tí eftir ætlan skuldi móttøka vera í nýggja býráðshúsinum seinnapartin í morgin, í samband við, at tað bleiv tikið í nýtslu fyrr í vikuni.
Meðan nærum allar fráboðanir um vindskaðar komu úr Norðragøtu í morgun, so byrja fráboðanir nú at koma úr Syðrugøtu.
- Flestu fráboðanir hava verið úr Norðragøtu í morgun, men nú er ættin broytt, og hava vit síðan fingið fleiri fráboðanir úr Syðrugøtu.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Greipuvinnari í trimum feløgum
ítróttur20-10-2017 - 09:00 - Jóanis Albert Nielsen
FSF: Gestur í FSF Varpinum hesaferð er Heðin á Lakjuni, sum hevur spælt omanfyri 400 dystir í fremstu deildini, og skorað 100 mál. Hann hevur eisini vunnið greipuna við trimum ymiskum feløgum.
Heðin á Lakjuni hevur fingið fótbóltsuppvøksturin á plenini við Djúpumýru í Klaksvík, og hevur eisini spælt fyri tað mesta við KÍ. Men hann hevur eisini roynt seg í B36, HB og í NSÍ, og sum vit vita um, so er hann einasti spælarin í føroyskum fótbólti, sum hevur vunnið greipuna við trimum ymiskum feløgum.
Styrkirnar hjá Heðini vóru uttan iva hansara ferð, og síðani 1995, tá hann spældi fyrsta dystin í bestu deildini, hevur hann runnið mangar verjur um koll, og fram til 2015 gjørdist talan um 417 dystir, og 100 mál. Harafturat hevur Heðin á Lakjuni spælt 16 landsdystir og skotið eitt mál fyri Føroyar.
- Í tiltikna dystinum móti Maccabi Haifa blivu Jóhann Lutzen og eg útskiftir í hálvleikinum. Inn komu Olgar og Arnold, og vit hava mangan kjakast um, hvør kom inn fyri hvønn. Men eg haldi, at Olgar kom inn fyri Jóhann, fortelur Heðin á Lakjuni við einum stórum smíli.
Øll samrøðan við Heðin á Lakjuni kann síggjast her.


text:
Kommunan
Kunoyar Kommuna fevnir um bygdirnar Haraldssund, Kunoy og Skarð, ið er av tofta. Fólkatalið er vaksandi, og var pr. 22. juni 2016 búðsitandi tilsamans 144 fólk í kommununi.
Kunoyar Kommuna er limur í Kommunufelagnum, har borgarstjórin er okkara umboð.
Skattaprosentið er 18,5 %, og barnafrádrátturin er kr. 7.000,- fyri hvørt barnið undir 18 ár.
KALENDARI
SAMBAND
Kunoyar kommuna
Kunoyargøta 7
780 Kunoy
Tel. +298 21 68 14
Skrivstovan
Kunoyargøta 7
780 Kunoy
Opið er:
Mánadagin frá 9:00 til 11:00


text:
Harðskapur ímóti kvinnum
Harðskapur ímóti kvinnum
”Tað eru bert ávísar typur av kvinnum ið verða útsettar fyri harðskapi”. Líknandi mytir eru partvís viðvirkandi til at bagatelisera harðskap ímóti kvinnum, og partvís fjalir tað útyvir hvussu umfatandi trupulleikin í veruleikanum er.
Kvinnur, útsettar fyri harðskapi, eru at finna í øllum samfelagsløgum. Eins væl tann vælútbúna kvinnan, sum tann kvinnan við ongari útbúgving, eru fyri harðskapi.
Verður kvinnan ofta útsett fyri harðskap -likamligum, sálarligum ella hóttanum- ávirkar tað hennara sjálvsvirði. Tað kensluliga sambandið við mannin, skommin av at verða bundin at honum og skommin av ikki at hava orku til at leysríva seg, ávirkar sjálvsuppfatanina hjá kvinnuni. Við harðskapinum fylgir ofta avbyrging frá familju og kenningum.
Hon er 31 ár. Í átta ár var hon verandi í einum harðligum parlagi.
Hon kom av bygd, hann úr býnum. Fyrstu ferð hon hitti hann, kendi hon atdráttarmegina – hann var spennandi og ørvísi.
Tá hon lýtur aftureftir vóru frá byrjan fleiri tekin um, hvussu hann veruliga var. Hon varnaðist ikki t.d. hansara ævinsjúku, at hann stýrdi henni og altíð skuldi vita, hvar hon var.
Hann sýndi hóttandi atburð frá byrjan, t.d. tók hann fleiri ferðir hart í hana. Hon varð ógvuliga bangin og royndi at verja høvdið, um hann, sum hann hótti við, slerdi høvdið í veggin.
Einaferð tey vóru í eini familjuveitslu, rópti hann í ævinsjúku yvir, at hon dansaði við einum systkinabarnið: Fert tú heim við honum?
Eitt annað tekin var, at hann gjørdi alt fyri, at hon ikki var saman við vinfólkið. Seinni forbjóðaði hann henni at hava samband við tey flestu av teimum.
Hon helt ikki, at hon var harðskapsrakt, tí hann slóð hana ikki so ofta. At tað var sálarligur harðskapur, sá hon seinni og vendi sær til ráðgeving fyri harðskapsraktar kvinnur, har hon eisini fekk at vita, at hon var ikki tann einasta ið hevði livað í einum harðskapsraktum parlagi.
Les meira um Helenu og hinar í søgusavninum


text:
Stranda skúli er næsti skúli í røðini at skriva undir fasthaldssáttmála um alt tað talgilda tilfarið frá Námi.
Fyrr í ár skrivaði Skúlin á Fløtum í Havn undir sáttmála, ið tryggjar øllum næmingum og lærarum á skúlanum atgongd til allar bøkur, ið Nám hevur á sølulista, talgildar.
Tíðindaskriv – Nám 27. 03.2017
-Vit eru glað fyri at kunna veita hesa tænastu til skúlarnar, ið hava víst í verki, at teir vilja nakað á talgilda økinum, sigur Regin Marnersson, stjóri í Námi. Vit hava ikki kunnað veitt okkara tilfar í einum skilagóðum og námsfrøðiliga forsvarligum hami. Tað kunnu vit nú. Okkara nýggja iBók, sum fer út í skýggini í næstum, gevur læraranum eitt veruligt val. Nú kann hann velja eina pappírsbók, soleiðis sum vit hava kent hana í áratíggju, ella talgildu bókina í hevur fleiri hentleikar, ið pappírið ikki kann bjóða.
-Í bókini eru livandi myndir, samvirknar uppgávur, upplestur til lesiveiku næmingarnar og filmsbrot, ið kunnu geva undirvísingini eitt nýtt bein at standa á. Sum til dømis hetta teknifilmsbrotið í søgubókini til 4. flokk, har tey viðgera føroyingasøgu https://goo.gl/qoVXIu
Í Námi fegnast tey um, at skúlar eru áhugaðir í at skriva fasthaldssáttmálar og vóna, at tilfarið kemur føroyskum lærarum og næmingum til góða.
Hans Petur Jacobsen, skúlastjóri í Stranda skúla er somuleiðis fegin um nýggja sáttmálan millum Nám og Stranda skúla.
-Nú kunnu vit í munandi størri mun nýta teldlarnar, ið okkara næmingar hava. Vit hava havt teldlar til øll, næmingar og lærarar í 4 ár. So tað er í tøkum tíma, at vit nú fáa atgongd til alt tilfarið frá Námi á ein skipaðan og lættan hátt. Øll rita inn við tí sama brúkaranum, ið okkara næmingar longu hava frá Námi til teldupostskipanina. Brúkaraumsitingin er løtt, tí bókaskipanin tekur næmingarnar úr okkara databasa, ið vit longu hava og røkja, so her er einki umsitingarligt eykaarbeiði. Tað ger, at vit kunnu miðsavna okkum um tann námsfrøðiliga partin. Og júst tað er okkara styrki. Við hesum sáttmálanum fer undirvísingin aftur at snúgva seg um námsfrøði í staðin fyri umsiting av tøkni.
Báðir partar eru væl nøgdir við avtaluna.
Nám ætlar í næstum at skriva sáttmála við Námsvísindadeildina. Endamálið við tí er, at øll lærara- og námsfrøðilesandi hava fulla atgongd til alt tilfarið hjá Námi.


text:
Ari av Rana
13.02.2018 - 14:12
Nógvar kanningar verða gjørdar av íðkarunum hvørja ferð OL er, og nú hevur OL-íðkari í Pyeongchang í Suðurkorea dumpað dopingroynd.
Talan er um japanska skjótskoytaran Kei Saito, sum sambært jaoanskum miðlum, dumpaði sína dopingroynd.
Kei Saito hevur enn ikki kappast í OL í Pyeongchang, og tað fer hann hægst sannlíkt heldur ikki. Enn er ikki almannakunngjørt hvat evni Kei Saito hevur nýtt, men talan er um eitt ólógligt evni.
21 ára gamli Kei Satio er fyrsti japanin, sum nakrantíð hevur dumpa eina dopingroynd í einum vetrar-OL. Japanska OL-nevndin fer væntandi at hava viðmerkingar til sakina á tíðindafundi seinni í dag.
Kei Saito er bannaður frá bæði OL og øllum øðrum kappingum, inntil sakin er viðgjørd.
Sjálvur hevur Kei Satio gingið við til at fara úr OL-býnum, men hann slær fast, at hann er ósekur og skelkaður av positivu dopingroyndini.


text:
Snorri Brend
26.09.2014 - 03:12
Kvøða til Nikolinu H. Simonsen í samband við bókaútgávu um Barnaheimið.
Skrivað hava tær tríggjarTove, Miriam og Majbeth:
Fríggjadagin 26/9 møtast nógv fyrrverandi barnaheimsbørn í KFUK.
Vit vera yvir 80 barnaheimsbørn, summi við familju, arbeiðsgentur og onnur viðkomandi, saman við gubba - Petur H. Simonsen, fyrrverandi leiðara á Føroya Barnaheimi.
Tá okkara barnaheim ikki er okkara heim meira, fara vit at halda tiltakið so nær barnaheiminum sum til ber, og tað er í KFUK, har hava vit eisini nógv góð minnir, tí allar genturnar vóru skótar, øll árini mamma og gubbi vóru har.
Men vit hava so sanniliga eisini góð minnir frá okkara barnaárum á Føroya Barnaheimi. Vit komu á Barnaheimið i trýssunum, og tað má sigast, at væl var ansa eftir okkum. Sjálvt um vit vóru nógv børn, so bleiv tað tikið sær sera væl av okkum.
FRAMSKYGD KVINNA
Mamma á Barnaheiminum, Nikolina Simonsen, var ein framskygd kvinna, sum saman við sínum starvsfólkum gav okkum tann uppvøkstur, vit høvdu brúk fyri:
Har var umsorgan, tryggleiki og reglar. Har vóru fastar rammur fyri, hvussu vit skuldu uppføra okkum. Klagaðu fólk um okkum, forsvaraði hon okkum altíð, men aftaná kundi hon skelda okkum, um vit ikki høvdu uppført okkum ordiligt.
Hon vildi ikki hava, at har skuldi setast ein fingur á barnaheimsbørnini. Vit skuldu skikka okkum ordiligt. So sjálvt um vit vóru nógv børn saman, so var har friðarligt, sum tað nú kann verða, tá so nógv børn eru samlaði á einum stað.
Um kvøldið klokkan 21 skuldi verða friður i húsinum, so tey smáu børnini kundu sova.
Reglusemið var eisini har. Tað var ein føst rutina: Altíð tveir rættir til døgurða, altíð upphitaður matur til nátturða, altíð breyð og mjólk um kvøldið, áðrenn vit skuldu i song. Leygardag og sunnudag fingu vit altíð nýbakaðar bollar. Hvønn dag til morgunmat fingu vit havragreyt, gularøtur, C-vitamin og livralýsi.
Áðrenn songartíð skuldu vit altíð vaska okkum og somuleiðis skuldu sokkarnar vaskast hvørt kvøld. Um morgunin skuldi luftast út á kamarinum og songin reiðast.
GENTUR GJØRDU REINT
Men eitt hildu vit verða so órættvíst. Altíð skuldu genturnar gera reint. Rudda upp aftaná nátturða, feia gólv í spísistovuni, trappurnar og gongirnar. Vit minnast ongantíð, at dreingirnar blivið bidnir um hetta. Men soleiðis vard tíðin tá.
Vit hava nokk heldur ikki tikið skaða av tí. Nei vit manglaðu onki. Vit høvdu kanska ikki tað besta, sum eitt barn kann ynskja sær, - tað at búgva heima hjá foreldrunum. Men so fingu vit tað næstbesta, sum kundi lata seg gera, og fyri summi børn var tað kanska tað besta.
Mamma á Barnaheiminum ansaði væl eftir okkum, vit kundu eisini altíð fara inn í Privat, sum var hennara íbúð, og altíð hevði hon tíð at tosa við okkum. Har vóru eisini hennara vikubløð, sum hon mangan leitaði eftir, tí onkur av okkum líka høvdu lánt tey.
Øll trý, mamma, gubbi og Elinborg vóru góð við okkum og góvu okkum tryggleika og umsorgan.
Men tá ið vit sum tannáringar skuldu eitthvørt, var lættari at spyrja gubba og Elinborg, enn at spyrja mammu. Tey skiltu betri tað yngra ættarliðið.
Glað vóru vit børn, at Petur H. Simonsen tók við sum leiðari á Barnaheiminum, aftaná Nikolinu.
Hóast hann hevði eitt gott starv, sum leiðari á handilsskúlanum í Havn, sum hann eisini var glaður fyri, valdu Petur og Elinborg at koyra lívsverkið hjá Mammu á Barnaheiminum víðari – og tað gjørdi tey gott.
Kitty, heilsusystirina, skulu vit eisini nevna. Hon ansaði væl eftir okkum og syrgdi fyri, at vit trivust á Barnaheiminum. Somuleiðis høvdu vit Katrinu, seymikonuna, sum var fantastiskt til at seyma klæðir til okkum, bøta ella at seyma klæðir um. Felags fyri tær báðar var, at tær eisini góvu okkum ein tryggleika.
FARIN TÍÐ
Har vóru nógvar arbeiðsgentur, sum vóru arbeiðssamar og fittar. Vit minnast tær enn. Tá ið vit, sum vaksin vóru farin frá Barnaheiminum, vóru vit altíð vælkomin at vitja aftur.
Øll árini vit sum børn búðu har, komu fyrrverandi barnaheimsbørn við familju heim til Føroyar/Havnini at ferðast og so komu tey niðan á Barnaheimið at vitja.
Hetta er farin tíð, tí okkara Barnaheim er ikki til meira, tað Barnaheim, sum Nikolina H. Simonsen stovnaði, og sum Petur Simonsen saman við Elingborg førdi víðari.
Vit vilja siga stóra takk til tin gubbi, at tú var so góður við okkum børn, og at tú hevði stóran umsorgan fyri okkum. Og tað gleðir okkum nógv, at kunnu samlast saman við tær i KFUK fríggjadagin t. 26/9.


text:
Wakeoyggj
Wakeoy (á enskum Wake Island) er koraloyggj í Mikronesia, hon er bara 7,3 km². Wake gekk áður undir navninum Halcyon Island. Hon er sum nógvar aðrar Kyrrahavsoyggjar undir USA, sum hevur hernaðarstøðir har. Hon hevur tropiskt veðurlag. Wake fevnir um oyggjarnar Wilkes Islet, Peale Islet og Wake Islet. Oyggjarnar liggja 3400 kilometrar vestanfyri Hawaiioyggjum. Wake er m.a. gitin frá Seinna heimsbardagi: Japan hevði ikki sent USA krígsavbjóðing, tá ið teir lupu á Wake 8. desembur 1941. Hægsti blettur á oyggjunum er bert seks metrar yvir havinum, Ducks Point.
Oyggin hevur ein flogvøll, sum eitur Wake Island Airfield. Flogvøllurin hevur eina flogbreyt, ið er 3000 metrar til longdar.


text:
Hvonn nýggja matstovu á SF
Á ársins Summar Festivali kunnu gestirnir vitja eina nýggja matstovu, sum fer at halda til í Húsmøðrafelagnum í Bøgøtu.
Hvonn letur upp nýggja matstovu á Summar Festivalinum, og matarlepin bjóðar millum annað oksasteik, spareribs og marineraða svínaskinku.
Matstovan heldur til í Húsmøðrafelagnum í Bøgøtu, sum er partur av festivaliøkinum.
Fólk nýtast ikki at bíleggja borð á matstovuni, men kunnu bara støkka inn á gólvið, og hóast talan er um fínari mat, verður serviseringin kvik, so fólk ikki skulu sita og bíða eftir mati.
Matstovan hjá Hvonn á Summar Festivalinum hevur opið hósdagin, fríggjadagin og leygardagin.
Matskráin hjá Hvonn á Summar Festivalinum kann lesast her


text:
Tað var nett tað sama útgoldið í lønum í mai í ár samanborðið við í fjør, nevniliga 549 mió. kr. Innan almenna fyrisiting og aðra tænastu var nakað meir útgoldið og innan privatu vinnurnar nakað minni útgoldið.Samlaðu lønargjaldingarnar í ár eru áleið tær somu sum tær vóru í fjør.
Byggivinnan framvegis afturgongd
Higartil í ár er 6,6% meira útgoldið í fiskivinnuni og 2,3% meira útgoldið í almennari fyrisiting o.a. Tað er byggivinnan og privata tænastuvinnan sum draga niður. Í tænastuvinnuni er 2,8% minni útgoldið í lønum higartil í ár og í byggivinnuni er minkingin smá 10%.
Fleiri og nágreiniligari tøl eru at síggja í hagtalsgrunninum


text:
Skrivstovur, skúlar, stovnar og aðrir bygningar, ið ikki eru fevndir av kap. 7.2.4, lúka ásetingarnar fyri orkukarm 2018, um so er, at samlaði tørvurin á tilfluttari orku til upphiting, luftskifti, køling, heitt nýtsluvatn og ljós pr. m² av upphitaðari hæddarvídd ikki fer upp um 70 kWh/m²/ár.
Afturat hesum skal leggjast 1600 kWh/ár býtt við upphitaðu hæddarvíddini.
Orkukarmur 2018 fyri skrivstovur, skúlar, stovnar og aðrar bygningar kann lýsast soleiðis
(70+1600/A) kWh/m² pr. ár,
har A er tann upphitaða hæddarvíddin.
”Orkukarmur 2018” kann væntast at verða eitt krav í 2018.
Fyri bygningar ella bygningsdeildir innan fyri ”Orkukarm 2018” við tørvi á t.d. meira ljósi, eyka nógvum luftskifti, stórari nýtslu av heitum nýtsluvatni ella langari nýtslutíð, ella bygningar við stórari rúmhædd, verður orkukarmurin hækkaður við einum ískoyti, sum svarar til útroknaðu orkunýtsluna.
Um avmarking av stórum ljóstørvi, eyka nógvum luftskifti, stórari nýtslu av heitum nýtsluvatni ella langari nýtslutíð, sí ”SBi-anvisning 213, Bygningers energibehov”.
Útrokning av ískoyti til orkukarmin fyri bygningar við stórari rúmhædd eru at finna í skjali 1B.
Væntast kann, at tey ískoyti, sum eru avleiðing av krøvum til tøkniligar innleggingar, verða minkað,
so hvørt sum krøvini verða herd í samsvari við tøkniligu menningina á økinum.


text:
25. mai 2009Nr. 67
Løgtingslóg um trygging móti avleiðingunum av arbeiðsskaða, sum seinast broytt við løgtingslóg nr. 51 frá 12. mai 2015
(Arbeiðsskaðatryggingarlógin)
PARTUR I
Øki lógarinnar
Kapittul 1
§ 1. Endamálið við lógini er at veita endurgjald til persónar, ið koma fyri skaða, ella teirra avvarðandi orsakað av óhappi í sambandi við útinnan av arbeiði.
Tryggjaður móti arbeiðsskaða
§ 2. Tann, sum fyri løn ella óløntur verður settur í starv hjá føroyskum arbeiðsgevara at arbeiða støðugt ella fyribils á føroyskum landøki, sjóøki ella loftrúmi yvir nevndu økjum, er tryggjaður móti avleiðingunum av arbeiðsskaða eftir hesi lóg, smbr. § 8.
Stk. 2. Húski arbeiðsgevarans er bert tryggjað, um arbeiðsviðurskifti teirra kunnu javnmetast við vanlig arbeiðstakaraviðurskifti.
Stk. 3. Hjúnafelagi arbeiðsgevarans er bert tryggjaður, um hjúnafelagarnir hava eina sínámillum lønaravtalu, sum, tá arbeiðsskaðin hendi, lýkur krøvini í skattalóggávuni.
Stk. 4. Tryggingin fevnir um alt arbeiði fyri arbeiðsgevaran, haruppií arbeiði í virki hansara, uttan mun til, um tað er vinnuligt ella ikki, arbeiði í persónliga húsarhaldi arbeiðsgevarans, ella tá persónligar tænastur annars verða veittar arbeiðsgevaranum ella húski hansara.
§ 3. Javnmett við teir í § 2 nevndu persónar eru sjófólk, sum arbeiða umborð á føroyskum skipi.
Sjálvstøðugt vinnurekandi
§ 4. Øll sjálvstøðugt vinnurekandi, sum virka á føroyskum landøki, sjóøki ella loftrúmi, hava skyldu at tekna trygging fyri egnan persón og at rinda gjald til Vinnusjúkugrunnin, smbr. § 79.
Onnur, ið eru tryggjað, og har landskassin rindar
§ 5. Tryggjaðir eru eisini persónar:
1) í yrki teirra sum borgarligt ella kommunalt umboð,
2) í yrki sum álitisumboð fyri starvsfólkið á arbeiðsplássinum,
3) sum royna at bjarga mannalívi, fyribyrgja vanlukkum ella verja fyri stórvegis evnisligum ella mentanarligum missi, um royndin, hóast hon ikki kann metast sum partur av arbeiðinum, sbr. § 1, kortini verður framd í sambandi við vanliga arbeiði teirra,
4) sum royna at bjarga mannalívi á føroyskum landøki, sjóøki ella loftrúmi, hóast royndin ikki verður framd í sambandi við arbeiði teirra.
§ 6. Landsstýrismaðurin kann, samsvarandi reglum í galdandi millumtjóða sáttmálum, áseta reglur um, at eisini onnur koma undir hesa lóg, harímillum:
1) persónar, sum føroyskur arbeiðsgevari fyribils sendir út í onnur lond at arbeiða fyri seg,
2) persónar, sum fyri útlendskan arbeiðsgevara arbeiða her á landi ella umborð á útlendskt skrásettum skipi, boripalli ella líknandi á føroyskum sjóøki,
3) persónar undir útbúgving, og
4) persónar undir forsorg.
Børn
§ 7. Livandi føtt barn, sum í móðurlívi hevur fingið sjúku orsakað av arbeiðinum, sum móðirin hevði, meðan hon var við barn, er eisini tryggjað ímóti avleiðingunum av sjúkuni eftir hesi lóg.
Stk. 2. Um tað seinni verður staðfest, at árin á foreldrini áðrenn gitnaðin ella eftir føðingina hava havt skaðiliga ávirkan á fostur ella barn, kunnu tílíkir skaðar koma undir lógina samsvarandi § 10.
Kapittul 2
Arbeiðsskaðar
§ 8. 1) Við arbeiðsskaða í hesi løgtingslóg er at skilja vanlukka, sbrt. § 9, og vinnusjúka, sbrt. § 10, ið stendst av arbeiðinum ella teimum viðurskiftum, arbeitt verður undir.
§ 9. 1) Við eina vanlukku er sambært hesi løgtingslóg at skilja ein persónskaði, ið er elvdur av einum tilburði ella eini ávirkan, sum hendir brádliga ella innan fyri 5 dagar.
Stk. 2. 1) Fyri vanlukkur er rættarvirknaðurin í hesi løgtingslóg galdandi frá degnum, tá vanlukkan hendi, ella frá degnum, tá ávirkanin, sum hevur elvt til vanlukkuna, heldur uppat, um ikki annað er ásett í løgtingslógini.
§ 10. Vinnusjúkur eru sjúkur, sum eftir læknafrøðiligum og tøkniligum royndum eru elvdar av serligum árinum, sum ávísir persónsbólkar, orsakað av arbeiði teirra ella viðurskiftunum, arbeitt verður undir, verða ávirkaðir av í størri mun enn persónar uttan tílíkt arbeiði. Harumframt sjúkur, sum livandi fødd børn hava fingið í móðurlívi orsakað av arbeiði, móðirin hevði, ímeðan hon var við barn.
Stk. 2. Landsstýrismaðurin ásetir í kunngerð, eftir tilmæli frá Vanlukkutryggingarráðnum, hvørjar sjúkur kunnu viðurkennast sum tílíkar vinnusjúkur. Landsstýrismaðurin kann í hesum sambandi áseta, at sjúkur bert eru fevndar av lógini, um tær eru elvdar av arbeiði í ávísum virkisøki, undir ávísum umstøðum, ella aðrar serligar treytir eru loknar.
Stk. 3. 2) Vinnusjúka er eisini aðrar sjúkur, m.a. sjúkur, sum livandi fødd børn hava fingið í móðurlívi, um tað verður prógvað annaðhvørt, at sjúkan eftir nýggjastu læknafrøðiligu royndunum lýkur krøvini í § 10, stk. 1 og stk. 2, pkt. 2, ella sjúkan einans ella í høvuðsheitum verður hildin at vera elvd orsakað av serligum arbeiðsumhvørvi.
Stk. 4. Sjúkur, elvdar av árinum á foreldrini framman undan gitnaðinum ella eftir føðingina, kunnu við broyting í kunngerðini, nevnd í stk. 2, verða viðurkendar sum vinnusjúkur ella viðurkendar sum vinnusjúkur sambært stk. 3, um tað seinni verður prógvað, at hesi árin á foreldrini hava havt skaðiliga ávirkan á fostrið ella barnið.
Stk. 5. Um ikki annað er ásett í hesi lóg, hava vinnusjúkur rættarvirknað frá tí degi, sjúkan verður fráboðað sambært reglunum í 5. kapitli.
Stk. 6. 2) Ein persónur, sum hevur fingið eina sjúku, ið er tikin við í vinnusjúkuskránni sbrt. § 10, stk. 2, kann krevja veitingar eftir lógini, uttan so at tað má metast, at sjúkan við mestu sannlíkindum er orsakað av øðrum viðurskiftum enn teimum vinnuligu.
Kapittul 3
Tey tryggingarskyldugu og samhaldsfasta skipanin
Arbeiðsgevarar við tryggingarskyldu og skyldu um samhaldsfasta skipan
§ 11. Hvør tann, sum í starvi hevur persónar, sum eru nevndir í §§ 2, 3 og 7, er arbeiðsgevari í lógarinnar týdningi og hevur skyldu til at tryggja arbeiðsfólkið móti avleiðingunum av arbeiðsskaða, samsvarandi ásetingunum í hesi lóg, smbr. tó stk. 2, § 12 og § 15, stk. 2.
Stk. 2. Tryggingarskylda er tó ikki fyri persónar, sum arbeiða í persónliga húsarhaldi arbeiðsgevarans, ella veita arbeiðsgevaranum ella húski hansara persónligar tænastur annars, um starvstíðin samanløgd er minni enn 100 tímar í 12 fylgjandi mánaðir.
§ 12. Reiðari á skipi, sum er ella skal vera skrásett í Føroysku Skipaskránni ella Føroysku Altjóða Skipaskránni, hevur skyldu at tryggja sbrt. § 11, stk. 1, ein og hvønn persón, fevndur av §§ 2, 3 og 7, sum er settur í starv at arbeiða umborð á skipinum eftir skiparans ávísing, sjálvt um annar enn reiðarin hevur sett tey í starv ella lønir teimum, og sjálvt um arbeiðið fevnir um annað enn raksturin av skipinum.
Stk. 2. Reiðarin hevur eisini skyldu sbrt. § 11, stk. 1 til at tryggja persónar, sum heilt ella partvíst eru eigarar av skipinum og sum arbeiða umborð á hesum, uttan so, at skipið einans verður nýtt til stuttleikasigling.
§ 13. 1) Tryggingarskyldugur arbeiðsgevari er tann arbeiðsgevari, í hvørs tænastu arbeiðsskaðin hendi.
Stk. 2. 1) (Strikað).
§ 14. Ein arbeiðsgevari, ið hevur átikið sær eitt arbeiði, hevur skyldu til eisini at tryggja tey arbeiðsfólk, ið hin sáttmálaparturin letur honum til tess at útinna hetta arbeiðið.
Stk. 2. Tann, ið rekur vinnuvirki, ella útinnir tryggingarskyldugt arbeiði, hevur skyldu at tryggja tey arbeiðsfólk, sum eru knýtt at virkinum ella arbeiðinum, sjálvt um arbeiðsfólkið er sett í starv av øðrum arbeiðsgevara, sum hevur átikið sær at útinna ein part av arbeiðinum. Hevur hesin seinni arbeiðsgevarin sjálvur tryggjað sítt arbeiðsfólk, er hann tryggingarskyldugur arbeiðsgevari.
Kapittul 4
Arbeiðsskaðatryggingin
Tekning av arbeiðsskaðatrygging
§ 15. 1) Allir tryggingarskyldugir arbeiðsgevarar, haruppií allar tær føroysku kommunurnar, umframt øll sjálvstøðugt vinnurekandi, skulu lata ábyrgdarvandan fyri vanlukkur til tryggingarfelag, ið sambært løgtingslóg um tryggingarvirksemi hevur loyvi at tekna arbeiðsskaðatryggingar í Føroyum, smbr. tó § 16.
Stk. 2. Landið hevur tó ikki skyldu til at lata ábyrgdarvandan sambært hesi lóg til eitt tryggingarfelag.
§ 16. Tryggingarskyldan viðvíkjandi vinnusjúkum verður lokin við at rinda gjald til Vinnusjúkugrunnin sbrt. § 79.
Mishald av tryggingarskylduni
§ 17. Tryggingarskyldugur arbeiðsgevari, sum ikki hava teknað tær sambært hesi lóg kravdu tryggingar, ella sum ikki hava varðveitt tílíkar tryggingar í gildi, skulu heilt ella partvíst rinda eina upphædd, svarandi til tryggingargjøldini, ið áttu at verið goldin einum tryggingarfelag, umframt rentu, ið er 1% yvir diskonto Tjóðbankans. Upphæddin verður samsvarandi nærri reglum, ásettar av landsstýrismanninum, lutfalsliga býtt ímillum tey tryggingarfeløg, ið tekna arbeiðsskaðatryggingar í Føroyum.
Stk. 2. Er talan um sjálvstøðugt vinnurekandi, verða skyldug tryggingargjøld mótroknað í veitingunum sambært lógini, sum tann sjálvstøðugt vinnurekandi ella hansara eftirsitandi fáa útgoldið í sambandi við arbeiðsskaða.
Stk. 3. Um serligar umstøður tala fyri tí, kann Vanlukkutryggingarráðið heilt ella partvíst frítaka tryggingarskylduga arbeiðsgevaran ella tann sjálvstøðugt vinnurekandi fyri at rinda skyldug tryggingargjøld. Somuleiðis kann Vanlukkutryggingarráðið í serligum førum avgera, at skyldug tryggingargjøld hjá sjálvstøðugt vinnurekandi heilt ella partvíst ikki skulu verða mótroknað í veitingum sambært lógini.
Stk. 4. Tryggingarfelagønini hava útpantingarrætt fyri skyldug tryggingargjøld, rentur og aðrar útreiðslur hesum viðvíkjandi.
Skyldur tryggingarfelagsins
§ 18. Tá ið tryggingarfelagið ella Vinnusjúkugrunnurin hevur átikið sær ábyrgdarvandan hjá tryggingarskyldugum arbeiðsgevara ella sjálvstøðugt vinnurekandi, ábyrgdast tryggingarfelagið mótvegis tryggjaða, sjálvt um tað átók sær ábyrgdarvandan undir skeivum treytum.
§ 19. Tryggingin í hesi lóg fevnir um tann persónsskaða, sum er elvdur av arbeiðsskaðanum, hóast skaðin í sjálvum sær er lítil í mun til samlaðu heilsustøðu hins tryggjaða.
Stk. 2. Er ein persónsskaði ikki einans elvdur av fráboðaða tilburðinum, skal tryggjaði hava boð um hetta í seinasta lagi, tá Vanlukkutryggingarráðið sambært § 29 kunnar tryggjaða um, hvørt tilburðurin kann viðurkennast sum ein arbeiðsskaði.
§ 20. Tryggjaðir eru ikki vanlukkutilburðir, ið standast av herstríði, burtursæð frá vanlukkutilburðum, ið henda á sjónum.
§ 21. 1) Er hend vanlukka, sum tryggingarskyldugur arbeiðsgevari ella sjálvstøðugt vinnurekandi ikki hevur tryggjað, verða útreiðslurnar, nevndar í § 22, stk. 1, § 28, stk. 4 og § 37, stk. 3, umframt veitingarnar, sbrt. § 38, rindaðar av øllum tryggingarfeløgunum, ið tekna arbeiðsskaðatryggingar í Føroyum, samsvarandi nærri reglum, ásettar av landsstýrismanninum. Er talan um sjálvstøðugt vinnurekandi, verða ásetingarnar, í § 17, stk. 2 og 3 eisini nýttar.
Stk. 2. 1) Arbeiðsgevarin ella tann sjálvstøðugt vinnurekandi skal endurrinda útreiðslurnar hjá tryggingarfeløgunum í stk. 1, umframt rentu við 1% yvir diskonto Tjóðbankans, uttan so, at Vanlukkutryggingarráðið metir, at talan er um slíkar umberandi umstøður, at tann tryggingarskyldugi arbeiðsgevarin ella tann sjálvstøðugt vinnurekandi eigur heilt ella partvíst at frítakast fyri at endurrinda.
Stk. 3. 1) Upphæddin, sum endurrindast skal sbrt. stk. 2, verður ásett og innheintað av Vanlukkutryggingarráðnum og samsvarandi nærri reglum, ásettar av landsstýrismanninum, lutfalsliga býtt ímillum tryggingarfeløgini. Útpantingarrættur er fyri upphæddina, sum endurrindast skal, umframt rentur og aðrar útreiðslur hesum viðvíkjandi.
Stk. 4. 1) Í tann mun, tað verður mett at vera rímiligt, kann Vanlukkutryggingarráðið geva arbeiðsgevaranum ella tí sjálvstøðugt vinnurekandi upphæddina eftir.
Stk. 5. 1) Ásetingarnar í stk. 1 verða nýttar samsvarandi í sambandi við vanlukkur, ið henda persónum, sum arbeiðsgevarin, sbr. § 11, stk. 2, ikki hevur skyldu at tryggja.
Stk. 6. 1) Ásetingarnar í stk. 1 verða nýttar samsvarandi, um ein ávísur tryggingarskyldugur arbeiðsgevari ikki kann ávísast eftir reglunum í § 13, stk. 2, ella um eitt ávíst tryggingarfelag ikki kann ávísast, tí arbeiðsgevarin er givin við virkseminum, eftir at vanlukkan er hend í tænastu hansara.
Stk. 7. 1) Velur landið ikki at lata ábyrgdarvandan sambært hesi lóg til eitt tryggingarfelag, verða allar tær útreiðslur, sum annars vórðu rindaðar av tryggingarfeløgum, rindaðar av landinum.
§ 22. Landskassin, sbrt. § 15, stk. 2, ella tryggingarfelagið rindar málsviðgerðarútreiðslurnar umframt veitingarnar til teir í § 6, nr. 1 nevndu persónar. Ásetingarnar í § 21 verða nýttar samsvarandi.
Stk. 2. Tryggingarfelagið rindar málsviðgerðarútreiðslurnar umframt veitingarnar til teir í § 6, nr. 2 nevndu persónar. Ásetingarnar í § 21 verða nýttar samsvarandi.
Stk. 3. Landskassin rindar málsviðgerðarútreiðslurnar umframt veitingarnar til teir í § 6, nr. 3 og nr. 4 nevndu persónar.
Stk. 4. Reglurnar í stk. 1 og 2 viðvíkjandi skyldunum hjá tryggingarfeløgunum verða nýttar tilsvarandi upp á Vinnusjúkugrunnin.
PARTUR II
Fráboðan, málsviðgerð og kæra
Kapittul 5
Fráboðan um arbeiðsskaðar
Fráboðanarfreistir
§ 23. Ein og hvør tilburður, sum hildin verður tryggjaður sambært hesi lóg skal skjótast gjørligt og í seinasta lagi 9 yrkadagar eftir hendingina verða fráboðaður Vanlukkutryggingarráðnum.
Stk. 2. Um tilburðurin ikki er fráboðaður samsvarandi stk. 1, og skaddi ella sjúki 5 vikur eftir hendingina framvegis ikki er førur fyri í fullan mun at taka upp aftur vanliga arbeiðið, skal tilburðurin innan 9 yrkadagar eftir hetta verða fráboðaður Vanlukkutryggingarráðnum.
Stk. 3. Fyri vinnusjúkur, sbr. § 10 verður fráboðanarfreistin roknað frá tí degi, tann fráboðanarskyldugi gjørdist varugur við, at sjúkan kann vera treytað av arbeiðinum.
Stk. 4. Vanlukkutryggingarráðið skal innan 48 tímar hava fráboðan um andlát, ið kunnu vera elvt av arbeiðsskaða, haruppií øll andlát, hend á arbeiðsplássum. Fráboðanarskyldan er galdandi, hóast tilburðurin, ið kann hava elvt til andlátið, longu frammanundan er ella skal verða fráboðaður ráðnum.
Stk. 5. 2) 1) Er fráboðan ikki send inn rættstundis, kann tryggjaði ella tey eftirsitandi innan eitt ár, eftir at arbeiðsskaðin hendi, kortini seta fram krav um endurgjald eftir lógini. Fyri vinnusjúkur, sambært § 10, verður freistin roknað frá tí degi, tann tryggjaði ella avvarðandi hansara gjørdist varugur við, at sjúkan kann vera treytað av arbeiðinum. Síggjast kann burtur frá freistini, tá ið skjalprógv eru fyri, at tryggjaði hevur verið fyri einum arbeiðsskaða, sbrt. § 8, og tryggjaði ella tey eftirsitandi vegna arbeiðsskaðan havar rætt til endurgjald o.a. sbrt. § 38. § 39, stk. 2 verður ikki nýtt, tá ið mett verður um atvoldarsamband eftir hesari áseting.
Tey fráboðanarskyldugu
§ 24. 1) Tryggingarskyldugi arbeiðsgevarin og landið hava fráboðanarskylduna fyri vanlukkur viðvíkjandi starvsfólki sínum, herundir eisini teimum í § 11, stk. 2 nevndu persónum.
Stk. 2. Er talan um sjálvstøðugt vinnurekandi, ella persón, sum roynir at bjarga mannalívi, sbr. § 5, nr. 4, hevur tryggjaði sjálvur ella hansara avvarðandi fráboðanarskylduna.
Stk. 3. 1) Læknar og tannlæknar hava eisini skyldu til at boða Vanlukkutryggingarráðnum og øðrum avvarðandi eftirlitsstovnum frá øllum tilburðum, sum teir í yrki sínum gerast varugir við kunnu vera vinnusjúkur sbrt. § 10.
Mannagongdin í sambandi við fráboðan um arbeiðsskaða
§ 25. Við fráboðan um arbeiðsskaða sambært hesi lóg skal fylgja læknaváttan, ið verður rindað av tryggingarfelagnum ella landinum, sbr. § 21, stk. 4, ella av Vinnusjúkugrunninum, sbr. § 78, stk. 3. Ásetingarnar í §§ 21 og 22 verða nýttar samsvarandi.
Stk. 2. Landsstýrismaðurin ásetir eftir tilmæli frá Vanlukkutryggingarráðnum nærri reglur um mannagongdina í sambandi við fráboðanir um arbeiðsskaðar og vinnusjúkur, haruppií hvussu fráboðanin skal fremjast, hvørji oyðubløð skulu nýtast, hvørjar læknaváttanir skulu fylgja við fráboðanini, og gjøldini fyri hesar læknaváttanir.
Kapittul 6
Málsviðgerðin
Vanlukkutryggingarráðið
§ 26. Vanlukkutryggingarráðið tekur avgerð í málum um arbeiðsskaðatrygging sambært hesi lóg og í málum viðv. vinnusjúkum, hendar í sambandi við arbeiði, sbr. § 10.
Stk. 2. Eftir áheitan og móti einum av landsstýrismanninum ásettum gjaldi, kann Vanlukkutryggingarráðið eisini geva vegleiðandi ummæli um persónskaða, sum ikki er fevndur av hesi lóg.
Stk. 3. Vanlukkutryggingarráðið kann móti gjaldi heita á danska Arbejdsskadestyrelsen um vegleiðandi úttalilsi viðvíkjandi málum sbrt. § 26, stk. 2.
§ 27. 1) Vanlukkutryggingarráðið er mannað við einum dómara frá Føroya Rætti sum formanni umframt 4 nevndarlimum, sum landsstýrismaðurin tilnevnir, har ið ein teirra skal vera útbúgvin lækni og verða tilnevndur eftir tilmæli frá Vanlukkutryggingarráðnum, fyri 4 ár ísenn. Harumframt velur landsstýrismaðurin 3 varalimir fyri 4 ár í senn.
Stk. 2. Limir og varalimir í Vanlukkutryggingarráðnum mugu ikki starvast hjá ella taka lut í leiðsluni í tryggingarfelag, sum teknar arbeiðsskaðatryggingar í Føroyum, ella vera limur í ella starvast í Vinnusjúkugrunninum.
Stk. 3. Vanlukkutryggingarráðið skal hava skrivara, sum hevur lokið løgfrøðiligt embætisprógv ella annað viðkomandi prógv frá hægri lærustovni.
Stk. 4. 2) Vanlukkutryggingarráðið kann undir einstøku málsviðgerðini leita sær sakkøna hjálp. Útreiðslurnar, ið standast av hesum, verða rindaðar av viðkomandi tryggingarfelagi, Vinnusjúkugrunninum og av landinum.
Stk. 5. 2) Landsstýrismaðurin kann kunngera ásetingar um gjøld, sum standast av stk. 1 og 3, og rinda tryggingarfeløgini, sum tekna arbeiðsskaðatryggingar landið og Vinnusjúkugrunnurin, hesi gjøld.
Stk. 6. Vanlukkutryggingarráðið ger uppskot um reglugerð fyri virksemi sítt, sum skal góðkennast av landsstýrismanninum.
§ 28. Vanlukkutryggingarráðið kann sum liður í málsviðgerðini krevja innlit í allar viðkomandi upplýsingar frá øllum myndugleikum, stovnum, arbeiðsgevarum, Vinnusjúkugrunninum, tryggjaða umframt øðrum, sum hava upplýsingar av týdningi fyri málið.
Stk. 2. Vanlukkutryggingarráðið kann krevja líkuppskurð framdan eftir reglunum um loyvdar líkuppskurðir. Somuleiðis kann ráðið krevja rættarfrágreiðing samsvarandi ásetingunum í rættargangslógini, eins og ráðið kann senda sakkøn fólk at gera kanningar á arbeiðsplássum o.ø.
Stk. 3. 2) Tryggjaði ella tann, sum hevur verið fyri vinnusjúku, hend í sambandi við arbeiði, og sum er góðkend sbrt. § 10, hevur skyldu til at gera eftir teimum boðum, sum Vanlukkutryggingarráðið heldur hava týdning fyri málsviðgerðina, haruppií lata seg kanna av lækna, lata seg innleggja á sjúkrahús og líknandi til nærri kanningar, lata seg arbeiðsroyna og at møta fyri ráðnum at geva nærri frágreiðing.
Stk. 4. Útreiðslurnar, ið standast av ásetingunum í stk. 1-3, haruppií útreiðslur til læknaváttanir, umframt ferðaútreiðslur, ið standast av boðum, givin sambært stk. 3, verða rindaðar av tryggingarfelagnum, av landinum, sbr. § 21, stk. 4, ella av Vinnusjúkugrunninum. Eisini rindar tryggingarfelagið ella landið, sbr. § 21, stk. 4, ella Vinnusjúkugrunnurin endurgjald fyri skjalprógvaða mista arbeiðsinntøku yvir 2 tímar í sambandi við, at tryggjaði lýkur sínar skyldur sambært stk. 3. Sum grundarlag fyri hesum endurgjaldi verður árslønin, sbr. § 42, nýtt. Ásetingarnar í §§ 21 og 22 verða nýttar samsvarandi.
Freistir Vanlukkutryggingarráðsins
§ 29. 1) Vanlukkutryggingarráðið skal í seinasta lagi 3 mánaðir eftir fráboðan um vanlukku, kunna tryggjaða ella hansara avvarðandi, um tilburðurin kann viðurkennast sum ein arbeiðsskaði, ið kann geva rætt til veitingar sambært lógini. Er talan um vinnusjúku, sbr. § 10, nr. 1, er freistin 9 mánaðir. Samstundis skal skaddi, um talan er um vinnusjúku, ella hansara avvarðandi og viðkomandi arbeiðsgevari kunnast um avgerðina.
Stk. 2. 1) Fyri vinnusjúkur, nevndar í § 10, stk. 1 og stk. 3, galda einans tær í § 48, stk. 2 og § 56, stk. 2 ásettu freistir fyri støðutakanina til avleiðingarnar av einum viðurkendum arbeiðsskaða og ella vinnusjúku.
Stk. 3. Somu freistir, sum ásettar í stk. 1, eru galdandi fyri fráboðan til avvarðandi, tá tryggjaði ella persónur fevndur av Vinnusjúkugrunninum doyr, eftir at ein tilburður honum viðvíkjandi er fráboðaður Vanlukkutryggingarráðnum. Í hesum førum verða freistirnar roknaðar frá tí degi, ráðið, sbr. § 23, stk. 4, fekk fráboðan um andlátið.
Stk. 4. Vanlukkutryggingarráðið kann í serligum førum víkja frá tríggja mánaða freistini sambært stk. 1.
§ 30. Hóast Vanlukkutryggingarráðið samsvarandi § 29 hevur viðurkent ein fráboðaðan tilburð sum arbeiðsskaða ella vinnusjúku av arbeiðinum sbrt. § 10, stk. 2, kann ráðið tó ikki uttan í heilt serligum førum játta tryggjaða ella persóni við vinnusjúku veitingar sambært lógini – tó burtursæð frá dagpeningi, sbr. 10. kapittul – fyrr enn kærufreistin í § 36, stk. 1 er runnin.
Uppafturtøka av málinum
§ 31. Hevur Vanlukkutryggingarráðið samsvarandi § 29 boðað frá, at ein fráboðaður tilburður ikki kann viðurkennast sum arbeiðsskaði sbrt. § 8, stk. 1, nr. 1-3, kann málið verða tikið upp til nýggja viðgerð innan 5 ár eftir hesa fráboðan.
Stk. 2. Hevur Vanlukkutryggingarráðið samsvarandi stk. 1 víst frá sær eina fráboðaða vinnusjúku sbrt. § 10, stk. 2, og hesin sjúkutilburður seinni verður tikin við í kunngerðini um vinnusjúkur, kann málið takast upp til nýggja viðgerð, eisini eftir at 5 ára freistin er runnin.
§ 32. Hevur Vanlukkutryggingarráðið boðað tryggjaða frá, at ein fráboðaður tilburður – hóast viðurkendur sum arbeiðsskaði - ikki hevur havt avleiðingar, sum geva rætt til veitingar sambært lógini, kunnu krøv hesum viðvíkjandi ikki verða sett fram seinni enn 5 ár eftir hesa fráboðan.
Stk. 2. Tá heilt serligar umstøður tala fyri tí, kann Vanlukkutryggingarráðið síggja burtur frá 5 ára freistini í stk. 1.
Missur av rættindum hins tryggjaða
§ 33. Ger tryggjaði ikki eftir boðum, givin sambært § 28, stk. 3, ella forða hesir í aðrar mátar fyri heilsubata av skaðanum, kann Vanlukkutryggingarráðið gera av, at nevndu heilt ella partvíst missa rættin til veitingar sambært lógini.
Stk. 2. Á sama hátt kunnu tey avvarðandi hjá einum, ið hevur latið lív orsakað av arbeiðsskaða, vinnusjúku, missa rættin til veitingar sambært hesi lóg, um tey sýta fyri einum sambært hesi lóg kravdum líkuppskurði.
§ 34. Fær Vanlukkutryggingarráðið orsakað av viðurskiftum hins tryggjaða ella hansara avvarðandi ikki tikið støðu til, um ein fráboðaður tilburður kann viðurkennast sum ein arbeiðsskaði, fellur kravið um málsviðgerð burtur, tá 5 ár eru liðin, síðani tilburðurin av fyrsta sinni varð fráboðaður ráðnum.
Kapittul 7
Kæra
Ankestyrelsen
§ 35. Við Ankestyrelse er at skilja ein yvirskipaður danskur fyrisitingarstovnur, sum viðger avgerðir hjá einum lægri fyrisitingarstovni.
Stk. 2. Avgerðir,sum Vanlukkutryggingarráðið tekur sambært hesi lóg, kunnu av tryggjaða, hansara avvarðandi, viðkomandi arbeiðsgevara, sjálvstøðugt vinnurekandi, viðkomandi tryggingarfelag, av landinum og av Vinnusjúkugrunninum kærast til Ankestyrelsen, tó ikki avgerðir, tiknar sambært § 26, stk. 2. Arbeiðsgevarin kann bert kæra avgerðir, tiknar sambært § 29.
Stk. 3. Avgerðir, sum Ankestyrelsen tekur sambært hesi lóg, kunnu ikki kærast til annan fyrisitingarmyndugleika.
Stk. 4. 1) Áðrenn Ankestyrelsen viðger eina kæru eftir stk. 2, skal Vanlukkutryggingarráðið taka støðu til, um grundarlag er fyri at geva kæraranum heilt ella partvíst viðhald. Kæran skal tí sendast Vanlukkutryggingarráðnum.
Stk. 5. 1) Kann Vanlukkutryggingarráðið ikki geva kæraranum viðhald, verður kæran send víðari til Ankestyrelsen við grundgevingini hjá Vanlukkutryggingarráðnum fyri avgerðini og endurmetingini.
Stk. 6. 1) Landsstýrismaðurin kann kunngera ásetingar um gjald fyri útreiðslur sum Ankestyrelsen hevur av kæruviðgerð sambært hesi lóg.
Kærufreistir
§ 36. Kærufreistin er 3 mánaðir frá tí degi, kærari fekk fráboðan um avgerðina hjá Vanlukkutryggingarráðnum.
Stk. 2. Um serligar umstøður tala fyri tí, kann Ankestyrelsen síggja burtur frá kærufreistunum í stk. 1.
Stk. 3. Kæra er bert steðgandi, um kærari er arbeiðsgevari, tryggingarfelag ella Vinnusjúkugrunnurin.
Kæruviðgerðin
§ 37. Myndugleikar, stovnar, haruppií Vinnusjúkugrunnurin, arbeiðsgevarar, tey tryggjaðu, umframt onnur hava eftir áheitan skyldu til at lata Ankestyrelsen allar tær upplýsingar, sum Ankestyrelsen heldur vera av týdningi fyri kæruviðgerðina. Somuleiðis kann Ankestyrelsen senda sakkøn fólk at gera kanningar á arbeiðsplássum o.ø.
Stk. 2. Tryggjaði hevur skyldu til at gera eftir teimum boðum, sum Ankestyrelsen heldur vera av týdningi fyri kæruviðgerðina, haruppií lata seg kanna av lækna, ávístur av Ankestyrelsen, at lata seg innleggja á sjúkrahús og líknandi til nærri kanningar, at lata seg arbeiðsroyna og at geva Ankestyrelsen nærri frágreiðing í málinum.
Stk. 3. Útreiðslurnar, ið standast av ásetingunum í stk. 1 og 2, haruppií útreiðslur til læknaváttanir, umframt ferðaútreiðslur, ið standast av, at tryggjaði fylgir boðum, givin sambært stk. 2, verða rindaðar av ávikavist tryggingarfelagnum, av landinum, sbr. § 21, stk. 4, ella av Vinnusjúkugrunninum. Eisini rindar tryggingarfelagið, Vinnusjúkugrunnurin ella landið, sbr. § 21, stk. 4, endurgjald fyri próvførda mista arbeiðsinntøku yvir 2 tímar í sambandi við, at tryggjaði lýkur sínar skyldur eftir stk. 2. Sum grundarlag fyri hesum endurgjaldi verður árslønin, sbr. § 42, nýtt. Ásetingarnar í §§ 21 og 22 verða nýttar samsvarandi.
PARTUR III
Veitingarnar
Kapittul 8
Um veitingarnar
§ 38. Veitingarnar sambært hesi lóg eru:
1) Útreiðslur til hjálpitól, sjúkuviðgerð v.m. undir málsviðgerðini, sbr. 9. kapittul.
2) Dagpeningur undir málsviðgerðini, sbr. 10. kapittul.
3) Endurgjald fyri mist vinnuføri, sbr. 11. kapittul.
4) Skaðabót fyri varandi mein, sbr. 12. kapittul.
5) Skiftisveiting til eftirsitandi hjúnafelaga ella onnur, sbr. 13. kapittul.
6) Endurgjald til vaksin og børn fyri miss av uppihaldara, sbr. 14. kapittul.
§ 39. Veitingarnar til tryggjaða sambært 9., 10., 11. og 12. kapitli verða ásettar í mun til avleiðingarnar av arbeiðsskaðanum og kunnu tí lækka ella, eftir umstøðunum, heilt detta burtur, um verandi heilsuliga og sosiala støðan ikki einans er elvd av arbeiðsskaðanum.
Stk. 2. Verður mist vinnuføri ella varandi mein staðfest, ella letur persónur lív, verður hetta roknað sum avleiðing av arbeiðsskaða sambært hesi lóg, uttan so, at mestu sannlíkindini tala ímóti hesum.
§ 40. Hevur tryggjaði við vilja ella við ólógligari gerð ella undanláti elvt til ella í stóran mun verið við at elvt til tryggingartilburðin, kann Vanlukkutryggingarráðið gera av, at rættur hins tryggjaða til endurgjald fyri mist vinnuføri, ella skaðabótin fyri varandi mein, lækkar ella heilt dettur burtur.
Stk. 2. Tryggjaði skal nágreiniliga kunnast um avgerðir, tiknar eftir stk. 1.
Ræðisrættur og renting
§ 41. Veitingar sambært hesi lóg verða goldnar tí persóni, ið hevur rætt til veitingina.
Stk. 2. Metir Vanlukkutryggingarráðið, at viðkomandi ikki eigur at hava ræðisrætt á veitingini, ger ráðið av, á hvønn hátt upphæddin skal koma viðkomandi til góðar.
Stk. 3. Verða játtaðar veitingar, nevndar í stk. 1, goldnar eftir, at kærufreistin sambært § 36 er runnin, verður renta, ið er 1% yvir diskonto Tjóðbankans, latin frá hesum tíðarskeiði, og til goldið verður. Í teimum í § 75 nevndu førum er freistin 14 dagar frá tí degi, Almannastovan endaliga gav tí, sum skal gjalda endurgjaldið, fráboðan um aftursóknarkravið.
Árslønin
§ 42. Veitingarnar sambært 11. og 14. kapitli verða ásettar við grundarlagi í ársløn hins tryggjaða ella persóni, umfataður av Vinnusjúkugrunninum.
Stk. 2. 2) Árslønin hjá løntakarum er samlaða arbeiðsinntøkan árið frammanundan arbeiðsskaðan, sí tó stk. 3-5. Í árslønini skal íroknast virðið av fríum kosti og uppihaldi, umframt virðið av øðrum vøruveitingum, samsvarandi nærri reglum, ásettar av landsstýrismanninum eftir tilmæli frá Vanlukkutryggingarráðnum.
Stk. 3. Árslønin hjá sjálvstøðugt vinnurekandi er seinasta álíknaða inntøkuárið.
Stk. 4. Vanlukkutryggingarráðið ásetir tó árslønina eftir meting, um:
1) tryggjaði arbeiðir undir serligum setanarviðurskiftum,
2) tryggjaði vegna vinnusjúku ikki hevur verið í arbeiði fyri somu løn í øllum tí undanfarna árinum,
3) tryggjaði framman undan arbeiðsskaðanum ikki hevur verið á arbeiðsmarknaðinum í styttri ella longri tíðarskeiði ella
4) árslønin, roknað sambært stk. 2 ella 3 ikki gevur eina rættvísa mynd av vanligu ársløn hins tryggjaða.
Stk. 5. Er tryggjaði yngri enn 21 ár ella undir útbúgving, tá arbeiðsskaðin hendir ella vinnusjúka bleiv kend, kann hædd takast fyri tí arbeiðsinntøku, sum viðkomandi væntandi hevði forvunnið, eftir at hann var fyltur 21 ár, ella eftir at útbúgvingin varð liðug, um arbeiðsskaðin ella vinnusjúkan ikki var hend.
Stk. 6. Árslønin kann í mesta lagi verða ásett til 367.000 krónur, javnað sambært § 43.
Javning av upphæddunum
§ 43. 2) Tær í § 42, stk. 6, § 57, stk. 2, og § 59, stk. 1 nevndu upphæddir verða javnaðar av landsstýrismanninum eftir tilmæli frá Vanlukkutryggingarráðnum við broytingini í tí til eina og hvørja tíð galdandi høvuðssáttmála millum Føroya Arbeiðarafelag og Føroya Arbeiðsgevarafelag og avrundaðar til nærmastu 100 kr.
Stk. 2. Vanlukkutryggingarráðið skal innan 1. januar, eftir at sáttmálin, nevndur í stk. 1, er broyttur, almannakunngera tær soleiðis javnaðu upphæddirnar.
Stk. 3. Veitingarnar sambært lógini verða roknaðar við grundarlagi í upphæddunum, ið vóru galdandi, tá avgerðin um játtaðu veitingarnar verður tikin.
Kapittul 9
Sjúkuviðgerð, uppvenjing og hjálpitól v.m. undir málsviðgerðini
§ 44. Er undir málsviðgerðini neyðugt við sjúkuviðgerð ella uppvenjing til tess at fáa best møguligan heilsubata, rindar tryggingarfelagið ella landið, sbr. § 21, stk. 4, ella Vinnusjúkugrunnurin útreiðslurnar í tann mun, tað ikki áliggur føroyska heilsuverkinum, sjúkrakassunum o.ø, at rinda hesar útreiðslur. Uppvenjing skal undir læknaligum eftirliti fremjast sum beinleiðis framhald av sjúkuviðgerðini. Tryggingarfelagið, Vinnusjúkugrunnurin ella landið, sbr. § 21, stk. 4, rindar allar útreiðslurnar til protesur, brillur og líknandi hjálpitól, sum eru neyðug til tess at tryggja útlitini fyri sjúkuviðgerðini ella uppvenjingini, minka um avleiðingarnar av arbeiðsskaðanum, ella gjølligari at kunna áseta varandi meinið ella missin av vinnuførinum. Ásetingarnar í §§ 21 og 22 verða nýttar samsvarandi.
Stk. 2. Í tann mun uppvenjing, hjálpitól v.m. kann tryggja útlitini fyri sjúkuviðgerðini og minka um avleiðingarnar av vinnusjúkuni, ella fyri gjølligari at kunna áseta varandi meinið ella missin av vinnuførinum, rindar Vinnusjúkugrunnurin allar útreiðslur til slík fremjandi endamál.
Stk. 3. 1) Er eitt hjálparamboð sum nevnt í stk. 1 og 2 nýtt í sambandi við arbeiðið, og er hetta hjálparamboð vorðið skatt, orsakað av arbeiðinum ella teimum viðurskiftum, arbeitt verður undir, rindar tryggingarfelagið ella landið, sbrt. § 21, stk. 7, ella Vinnusjúkugrunnurin kostnaðin av at umvæla ella endurnýggja hjálparamboðið.
Stk. 4. Ásetingarnar í stk. 1 verða nýttar samsvarandi, tá spurningurin um mist vinnuføri, sbr. § 53, og varandi mein, sbr. § 58, verður tikin upp til nýggja viðgerð.
Stk. 5. Landsstýrismaðurin ásetir nærri reglur um fulnaðin av útreiðslunum sambært stk. 1, stk. 2 og 3 haruppií reglur um, at nevndu útreiðslur undir serligum umstøðum kunnu rindast, sjálvt um málið ikki er til viðgerðar.
Uppafturtøka av málinum
§ 45. Spurningurin um útreiðslurnar, nevndar í § 44, stk. 1, 2 og 3, kann eftir áheitan frá skadda ella av Vanlukkutryggingarráðnum sjálvum verða tikin upp til nýggja viðgerð innan 5 ár eftir fyrstu avgerðina, treytað av, at munandi broytingar eru hendar í teimum viðurskiftum, ið vóru grundarlagið undir avgerðini.
Stk. 2. Freistin fyri uppafturtøku kann verða longd, áðrenn 5 ára freistin í stk. 1 er runnin. Tá heilt serligar umstøður tala fyri tí, kann Vanlukkutryggingarráðið heilt síggja burtur frá 5 ára freistini.
Kapittul 10
Dagpeningur vegna sjúku aftan á arbeiðsskaða
§ 46. Dagpeningur vegna sjúku aftan á arbeiðsskaða ella vinnusjúku, sbr. § 10, stk. 1, verður umsitin og útgoldin av Almannastovuni sambært vanligu reglunum í dagpeningalógini.
Stk. 2. Verður ein vinnusjúku- ella arbeiðsskaðatilburður, sum er fráboðaður Almannastovuni sambært dagpeningalógini ella Lønjavningargrunninum sambært løgtingslógini um sjúkratrygd fiskimanna, seinni viðurkendur sum arbeiðsskaði ella vinnusjúka sambært hesi lóg, verður útgjaldingin av dagpeningaveitingini endurgoldin av tryggingarfelagnum ella landinum, sbr. § 21, stk. 4, ella Vinnusjúkugrunninum fyri alt sjúkutíðarskeiðið, har tilburðurin er tryggjaður.
Kapittul 11
Endurgjald fyri mist vinnuføri
Mist vinnuføri
§ 47. Hevur arbeiðsskaðin ella vinnusjúka sbrt. § 10, stk. 1, ið er góðkend sbrt. § 10, stk. 2, havt við sær minkandi førleika hjá tryggjaða ella persóni, sum er umfataður av Vinnusjúkugrunninum, at forvinna sær inntøku við arbeiði, hevur viðkomandi rætt til endurgjald fyri mist vinnuføri. Endurgjald verður tó ikki veitt, um óvinnuførið verður ásett til minni enn 15%.
Stk. 2. Tá mett verður um miss av vinnuføri, skal leggjast uppfyri, um tryggjaði ella persónur, sum er umfataður av Vinnusjúkugrunninum, hevur møguleika at útvega sær inntøku við tílíkum arbeiði, ið rímiligt er at krevja av honum eftir førimuni, útbúgving, aldri og møguleikunum fyri vinnuligari endurútbúgving og uppvenjing.
Avgerðarfreistir
§ 48. Tá ið tað eftir sjúkuviðgerð, uppvenjing v.m. er grundarlag fyri at meta um framtíðar heilsustøðu og arbeiðsmøguleikar hins tryggjaða, ger Vanlukkutryggingarráðið av, um viðkomandi hevur rætt til endurgjald fyri mist vinnuføri.
Stk. 2. Avgerðin eftir stk. 1 skal um møguligt takast innan 1 ár og í seinasta lagi 2 ár eftir fráboðanina um arbeiðsskaðan ella vinnusjúkuna.
Stk. 3. Forskot upp á endurgjald fyri mist vinnuføri kann veitast tryggjaða. til endalig avgerð er tikin sambært stk. 2.
Stk. 4. Er greiða ikki fingin á arbeiðs-viðurskiftum hins tryggjaða innan 2 ára freistina í stk. 2, skal Vanlukkutryggingarráðið játta tryggjaða eitt fyribils endurgjald fyri mist vinnuføri.
Stk. 5. Endurgjald fyri miss av vinnuføri til barn við fosturskaða, sbr. § 10, stk. 3, ella til barn við sjúku, elvd av árinum á foreldrini áðrenn gitnaðin ella eftir føðingina, sbr. § 10, stk. 4, kann í fyrsta lagi verða veitt barninum frá 15. árinum.
Upphædd og útgjaldingin
§ 49. Hevur tryggjaði mist alt vinnuførið, verður veitt eitt endurgjald, ið svarar til 80% av ársløn hansara, roknað sambært § 42. Hevur tryggjaði partvíst mist vinnuførið, verður endurgjaldið lækkað lutfalsliga.
§ 50. Endurgjald fyri mist vinnuføri verður veitt sum framhaldandi árlig veiting, uttan so, at veitingin verður roknað um til eina ávísa peningaupphædd sambært § 51.
Stk. 2. Tann árliga veitingin verður goldin tryggjaða mánaðarliga frammanundan, og útgjaldingin byrjar, tá avgerðin er tikin, uttan so, at serligar umstøður tala fyri einum øðrum byrjanartíðarskeiði.
Stk. 3. Framhaldandi endurgjaldsveitingin heldur uppat seinast í mánaðinum, tá tryggjaði fyllir 67 ár, og tryggjaði fær tá í staðin eitt endaligt endurgjald fyri mist vinnuføri, ið svarar til 2 ferðir ta árligu endurgjaldsveitingina eftir § 49. Er tryggjaði longu fyltur 67 ár, tá avgerðin um at veita honum endurgjald fyri mist vinnuføri verður tikin, verður endaliga veitingin somuleiðis 2 ferðir árliga gjaldið, roknað sambært § 49.
Umrokning til eina ávísa peningaupphædd
§ 51. Er óvinnuførið ásett til 50% ella lægri, verður tann framhaldandi árliga endurgjaldsveitingin roknað um til eina ávísa peningaupphædd. Er óvinnuførið ásett til 51% ella hægri, kann endurgjaldsveitingin undir serligum umstøðum og eftir áheitan frá tí, ið hevur rætt til upphæddina, roknast um til eina ávísa peningaupphædd. Fyribils endurgjald eftir § 48, stk. 4 kann tó í ongum førum roknast um til peningaupphædd.
Stk. 2. Umrokningin av framhaldandi árligum veitingum til peningaupphædd verður framd við grundarlagi í støddini á veitingini á umrokningardegnum samsvarandi nærri reglum, ásettar av landsstýrismanninum eftir tilráðing frá Vanlukkutryggingarráðnum.
Stk. 3. Tá endalig avgerð er tikin um endurgjald fyri mist vinnuføri og tann, ið hevur rætt til endurgjaldið, hevur biðið um at fáa endurgjaldið umroknað til eina ávísa peningaupphædd, verður peningaupphæddin goldin til búgvið, um viðkomandi doyr, áðrenn veitingin verður goldin honum. Umrokningin verður framd við grundarlagi í støddini av upphæddini á andlátsdegnum.
Mótrokning í øðrum veitingum
§ 52. Hevur tryggjaði orsakað av arbeiðsskaðanum rætt til eftirløn sambært lógini um tænastumannaeftirløn, lækkar endurgjaldið fyri mist vinnuføri sambært hesi lóg við 2/3 av teirri upphædd, ið tænastumannaeftirlønin, orsakað av arbeiðsskaðanum, er hækkað upp um ta eftirløn, ið viðkomandi um hetta mundið sambært starvsaldri sínum annars hevði havt rætt til.
Stk. 2. Ásetingarnar í stk. 1 eru eisini galdandi fyri onnur tryggjað sambært hesi lóg, sum hava eftirlønarrættindi eftir samsvarandi reglum, sum lógin um tænastumannaeftirløn ásetir. Í hesum førunum rindar viðkomandi tryggingarfelag ella landið, sbr. § 21, stk. 4, ella Vinnusjúkugrunnurin tí, sum er skyldugur at rinda eftirlønina, eina upphædd, ið svarar til ta minking, ið er hend veitingunum sambært hesi lóg.
Uppafturtøka av málinum
§ 53. Spurningurin um endurgjald fyri mist vinnuføri kann eftir áheitan frá tryggjaða ella av Vanlukkutryggingarráðnum sjálvum verða tikin upp til nýggja viðgerð innan 5 ár eftir fyrstu avgerðina, treytað av, at munandi broytingar eru hendar í teimum viðurskiftum, ið vóru grundarlagið undir avgerðini.
Stk. 2. Freistin fyri uppafturtøku kann verða longd, áðrenn 5 ára freistin í stk. 1 er runnin. Tá heilt serligar umstøður tala fyri tí, kann Vanlukkutryggingarráðið heilt síggja burtur frá 5 ára freistini.
Upplýsingarskylda hins tryggjaða
§ 54. Tann, ið fær framhaldandi árliga veiting fyri mist vinnuføri, hevur skyldu til at boða Vanlukkutryggingarráðnum frá broytingum í viðurskiftum sínum.
Stk. 2. Á sama hátt hava Vanlukkutryggingarráðið, tryggingarfelagið, landið, sbr. § 15, stk. 2, ella Vinnusjúkugrunnurin skyldu til at geva tí gætur, um viðurskifti hins tryggjaða broytast, sum ásett í stk. 1.
Stk. 3. Hevur tryggjaði sbrt. stk. 2 ikki boðað frá viðkomandi broytingum, nevndar í stk. 1, kann Vanlukkutryggingarráðið áleggja honum - ella deyðsbúgvi hansara - at endurrinda tryggingarfelagnum, landinum, sbr. § 15, stk. 2, ella Vinnusjúkugrunninum ta upphædd, ið hann soleiðis av órøttum hevur móttikið. Skyldugar upphæddir kunnu mótroknast í framhaldandi veitingum sambært hesi lóg, tó undantikið veitingunum sambært 13. og 14. kapitli. Ásetingarnar í §§ 21 og 22 verða nýttar samsvarandi.
Kapittul 12
Skaðabót fyri varandi mein
Varandi mein
§ 55. Hevur tryggjaði fingið varandi mein av arbeiðsskaðanum ella av vinnusjúkuni, sbr. § 10, stk. 1, verður veitt ein skaðabót, um meinstigið er 5% ella hægri.
Stk. 2. Meinstigið verður ásett við grundarlagi í læknafrøðiligari meting um slagið og støddina av arbeiðsskaðanum og við atliti at, hvussu hesi hava ávirkað persónligu tilveruna hjá viðkomandi.
Avgerðarfreistir
§ 56. Tá ið tað eftir sjúkuviðgerð, uppvenjing v.m. er grundarlag fyri at meta um framtíðar heilsustøðu hins tryggjaða. ger Vanlukkutryggingarráðið av, um tryggjaði, hevur rætt til skaðabót fyri varandi mein.
Stk. 2. Avgerðin eftir stk. 1 skal, um tilber, takast innan 1 ár og í seinasta lagi 2 ár eftir fráboðanina um arbeiðsskaðan.
Stk. 3. Forskot upp á skaðabót fyri varandi mein kann veitast tryggjaða til endalig avgerð er tikin samsvarandi stk. 1 og 2.
Upphædd og útgjalding
§ 57. Skaðabót fyri varandi mein verður ásett til eina ávísa peningaupphædd og útgoldin í einum.
Stk. 2. Er meinstigið 100%, verður skaðabótin 611.500 krónur, javnað sambært § 43. Er meinstigið lægri enn 100%, verður skaðabótin lutfalsligi parturin av 611.500 krónum. Í heilt serligum førum kann skaðabótin ásetast hægri, tó í mesta lagi til 120% av 611.500 krónum, samsvarandi við 733.800 krónur.
Stk. 3. Var tryggjaði fyltur 60 ár, tá arbeiðsskaðin hendi, ella tá vinnusjúkan var kend, verður skaðabótin fyri varandi mein lækkað við 5% fyri hvørt árið, tryggjaði var eldri enn 59 ár, tá arbeiðsskaðin hendi, ella vinnusjúkan varð kend, tó ikki eftir at viðkomandi hevur fylt 69 ár.
Uppafturtøka av endurgjaldsspurninginum
§ 58. Spurningurin um skaðabót fyri varandi mein kann eftir áheitan frá tryggjaða ella av Vanlukkutryggingarráðnum sjálvum verða tikin upp til nýggja viðgerð innan 5 ár eftir fyrstu avgerðina, treytað av, at munandi broytingar eru hendar í teimum viðurskiftum, ið vóru grundarlagið undir avgerðini.
Stk. 2. Freistin fyri uppafturtøku kann verða longd, áðrenn 5 ára freistin í stk. 1 er runnin. Tá heilt serligar umstøður tala fyri tí, kann Vanlukkutryggingarráðið heilt síggja burtur frá 5 ára freistini.
Kapittul 13
Skiftisveiting til eftirsitandi
Hjúnafelagar
§ 59. Letur tryggjaði lív orsakað av arbeiðsskaðanum ella vinnusjúkuni sbrt. § 10, stk. 1, fær eftirsitandi hjúnafelagi hins deyða eina skiftisveiting upp á 150.000 krónur, treytað av, at hjúnabandið var komið í lag, áðrenn arbeiðsskaðin ella vinnusjúkan hendi, og at hjúnafelagarnir framvegis livdu saman, tá andlátið hendi. Skiftisveitingin verður javnað sambært § 43.
Stk. 2. Er hjúnabandið komið í lag, eftir at arbeiðsskaðin ella vinnusjúkan hendi, hevur eftirsitandi hjúnafelagin rætt til somu skiftisveiting, sum nevnd í stk. 1, treytað av, at hjúnabandið hevur varað 2 tey seinastu árini, áðrenn tryggjaði ella persónur, sum er umfataður av Vinnusjúkugrunninum, læt lív av arbeiðsskaðanum ella av vinnusjúkuni sbrt. § 10, stk. 1, og hjúnafelagarnir framvegis livdu saman, tá andlátið hendi.
Ógift
§ 60. Rætt til somu skiftisveiting, sum ásett í § 59, stk. 1, hevur eisini eftirsitandi persónur, sum framman undan arbeiðsskaðanum ella vinnusjúkuni sbrt. § 10, stk. 1 livdi saman við tí deyða undir hjúnabandslíknandi viðurskiftum, treytað av, at samlívið teirra millum uttan slit hevur varað 2 tey seinastu árini áðrenn andlátið.
Onnur eftirsitandi
§ 61. Er eingin eftirsitandi, sum hevur rætt til skiftisveiting samsvarandi § 59 ella § 60, kann skiftisveiting undir serligum umstøðum verða latin øðrum persóni, sum stóð hinum deyða nær.
Freistir
§ 62. Tá andlát er fráboðað Vanlukkutryggingarráðnum, skal avgerð um skiftisveiting samsvarandi §§ 59-61, um tilber, verða tikin innan 1 ár og í seinasta lagi 2 ár eftir fráboðanina.
Kapittul 14
Endurgjald fyri miss av uppihaldara
Endurgjald til vaksin
§ 63. Tann, ið sambært § 59 ella § 60 hevur rætt til skiftisveiting, og sum við deyða hins tryggjaða ella persóni, sum er umfataður av Vinnusjúkugrunninum, hevur mist uppihaldara, ella á annan hátt verður fyri versnaðum uppihaldsviðurskiftum orsakað av andlátinum, hevur rætt til endurgjald fyri miss av uppihaldara.
§ 64. Endurgjaldið fyri miss av uppihaldara er ein framhaldandi tíðaravmarkað veiting, sum árliga samsvarar við 30% av ársløn hins deyða, roknað sambært § 42, og sum í mesta lagi kann verða veitt í 10 ár, sí tó § 66.
Stk. 2. Árliga endurgjaldið sambært stk. 1 verður veitt frá deyðadegnum og goldið mánaðarliga frammanundan. Framhaldandi árliga veitingin kann eftir áheitan frá tí, sum hevur rætt til veitingina, roknast um til eina ávísa peningaupphædd, samsvarandi ásetingunum í § 51, stk. 2.
Stk. 3. Fær viðkomandi eftirsitiløn orsakað av andlátinum, byrjar útgjaldingin av endurgjaldinum fyri miss av uppihaldara ikki, fyrr enn eftirsitilønartíðarskeiðið er runnið.
Stk. 4. Fekk tann deyði framhaldandi veiting fyri miss av vinnuføri, sbr. § 50, kemur endurgjaldið fyri miss av uppihaldara ikki til útgjaldingar fyrr enn tann 1. í mánaðinum eftir andlátið.
Stk. 5. Upphæddin sambært stk. 1 er óbroytt í ásetta tíðarskeiðinum, uttan so, at móttakarin biður um at fáa upphæddina roknaða um til eina ávísa peningaupphædd, sbr. stk. 2, ella móttakarin av veitingini doyr.
§ 65. Tann, ið fær framhaldandi endurgjald fyri miss av uppihaldara, sbr. § 64, kann innan 5 ár eftir avgerðina biðja Vanlukkutryggingarráðið um at fáa veitingartíðarskeiðið longt, tó ikki longri enn í samanlagt 10 ár.
§ 66. Endurgjaldið fyri miss av uppihaldara heldur uppat seinast í tí mánaðinum, at tann, ið hevur rætt til veitingina, fyllir 67 ár, og veitt verður tá eitt endaligt endurgjald, ið samsvarar við 2 ferðir tað árliga endurgjaldið sambært § 64, stk. 1. Sama er galdandi, um viðkomandi longu er fyltur 67 ár, tá tryggjaði læt lív orsakað av arbeiðsskaðanum ella av vinnusjúkuni sbrt. § 10, stk. 1.
Endurgjald til børn
§ 67. Doyr annað av foreldrunum hjá børnum, ið viðkomandi sambært lóg hevði uppihaldsskyldu móti, orsakað av arbeiðsskaða ella vinnusjúku sbrt. § 10, stk. 1, men er hitt av foreldrunum á lívi, fær hvørt barnið, til tað fyllir 18 ár, eina framhaldandi árliga veiting, ið svarar til 10% av ársløn hins deyða, roknað sambært § 42. Var hin deyði einsamallur uppihaldari, er endurgjaldið tó 20% av ársløn hins deyða.
Stk. 2. Eitt barn, sum fær endurgjald eftir stk. 1, og sum seinni missir hitt av foreldrunum, men ikki orsakað av arbeiðsskaða ella vinnusjúku, fær í restini av veitingartíðarskeiðinum, sbr. stk. 1, eina framhaldandi árliga veiting, ið svarar til 20% av árslønini hjá tí fyrr deyða av foreldrunum. Um hitt seinni deyða av foreldrunum eisini doyr orsakað av arbeiðsskaða ella vinnusjúku sbrt. § 10, stk. 1, er endurgjaldið í restini av veitingartíðarskeiðinum 20% av samlaðu ársinntøku foreldranna.
Stk. 3. Missir eitt barn bæði foreldrini samstundis, har ið annað teirra letur lív orsakað av arbeiðsskaða ella vinnusjúku sbrt. § 10, stk. 1, verður endurgjaldið sambært stk. 1 ásett til 20% av ársinntøku hjá tí av foreldrunum, ið doyði orsakað av arbeiðsskaðanum. Doyggja bæði foreldrini samstundis orsakað av arbeiðsskaða, er endurgjaldið tó 20% av samlaðu ársinntøku foreldranna.
Stk. 4. Er barnið undir útbúgving, tá ið tað fyllir 18 ár, og umstøðurnar annars tala fyri tí, kann veitingartíðarskeiðið leingjast, til útbúgvingin eigur at vera liðug, tó í longsta lagi til viðkomandi er fyltur 21 ár. Sama er galdandi, um viðkomandi longu framman undan deyða foreldranna var fyltur 18 ár og undir útbúgving.
§ 68. Veitingar sambært § 67 verða veittar frá deyðadegnum og rindaðar mánaðarliga frammanundan.
Stk. 2. Kemur eftirsitiløn til útgjaldingar vegna andlátið, byrjar útgjaldingin av endurgjaldinum tó ikki, fyrr enn eftirsitilønartíðarskeiðið er runnið.
§ 69. Eru veitingarnar roknaðar eftir § 67 hægri enn 60% av ávikavist ársløn hins deyða, ella samlaðu ársløn foreldranna, roknað sambært § 42, verða einstøku veitingarnar lækkaðar til samanlagt 60% av árslønini.
Stk. 2. Verður samstundis veitt endurgjald eftir § 63, lækka einstøku veitingarnar til børnini til samanlagt 50% av ársløn hins deyða.
Endurgjald til onnur eftirsitandi
§ 70. Eru samlaðu árligu veitingarnar til vaksin og børn sambært hesum kapitli lægri enn 70% av ársløn hins deyða, roknað sambært § 42, kann endurgjald innan hesar karmar undir serligum umstøðum verða veitt øðrum persónum enn omanfyri nevndu, treytað av, at tann deyði heilt ella partvíst uppihelt teimum um tað mundið, arbeiðsskaðin hendi.
Stk. 2. Endurgjaldið eftir stk. 1, burtursæð frá endurgjaldinum til stjúkbørn undir 21 ár, kann eftir áheitan roknast um til eina ávísa peningaupphædd samsvarandi ásetingunum í § 51, stk. 2.
Avgerðarfreistir
§ 71. Tá andlát er fráboðað Vanlukkutryggingarráðnum, skal avgerð um endurgjald fyri miss av uppihaldara, sbr. §§ 63, 67 og 70, um tilber verða tikin innan 1 ár og í seinasta lagi 2 ár eftir fráboðanina.
Mótrokning í øðrum veitingum
§ 72. Hava avvarðandi hins deyða, vegna arbeiðsskaðan ella vinnusjúku sbrt. § 10, stk. 1, rætt til eftirløn sambært lógini um tænastumannaeftirløn, lækkar endurgjaldið fyri miss av uppihaldara sambært hesi lóg við 2/3 av teirri upphædd, ið tænastumannaeftirlønin er hækkað upp um ta eftirløn, sum á andlátsdegnum svarar til tænastualdur hins deyða.
Stk. 2. Ásetingarnar í stk. 1 eru eisini galdandi fyri onnur tryggjað sambært hesi lóg, sum hava rættindi eftir samsvarandi reglum, sum lógin um tænastumannaeftirløn ásetir. Í hesum førinum rindar viðkomandi tryggingarfelag, landið, sbr. § 21, stk. 4, ella Vinnusjúkugrunnurin tí, sum er skyldugur at rinda eftirlønina, eina upphædd, ið svarar til ta minking, ið er hend veitingunum sambært hesi lóg.
PARTUR IV
Almennar reglur
Kapittul 15
Aftursóknarkrøv, revsing v.m.
Aftursóknarkrøv
§ 73. Veitingar, latnar sambært hesi lóg, kunnu ikki vera grundarlag fyri aftursóknarkravi frá arbeiðsskaðatryggingarfelag móti skaðaelvara, sum er endurgjaldsskyldugur móti tí, sum hevur verið fyri arbeiðsskaða, ella hansara avvarðandi.
Stk. 2. Endurgjaldskravið frá tryggjaða ella hansara avvarðandi móti skaðaelvaranum í sambandi við arbeiðsskaðan lækkar samsvarandi teirri upphædd, sum er ella skal verða goldin tryggjaða sambært hesi lóg.
§ 74. Hevur endurgjalsskyldugur skaðaelvari ella hansara tryggingarfelag goldið tryggjaða ella avvarðandi teirra endurgjald fyri arbeiðsskaðan, hevur skaðaelvarin ávikavist hansara tryggingarfelag krav uppá frá arbeiðsskaðatryggingarfelagnum, landinum ella Vinnusjúkugrunninum at fáa ta endurgjaldsupphædd av sama slag, sum arbeiðsskaðatryggingarfelagið, landið ella Vinnusjúkugrunnurin hevur skyldu at rinda ta løtu, tá kravið verður sett fram.
§ 75. Hevur tryggjaði ella avvarðandi teirra fingið útgoldið almannaveitingar sambært almannalóggávuni fyri eitt tíðarskeið, ið tað seinni verður játtað framhaldandi endurgjald fyri miss av vinnuføri sambært 11. kapitli, ella endurgjald fyri miss av uppihaldara sambært 14. kapitli, hevur Almannastovan eitt aftursóknarkrav móti viðkomandi tryggingarfelag ella landinum, sbr. § 21, stk. 4 ella Vinnusjúkugrunninum. Ásetingarnar í §§ 21 og 22 verða nýttar samsvarandi.
Stk. 2. Aftursóknarkravið er munurin millum ta upphædd, ið er goldin sambært stk. 1, og ta upphædd, ið hevði verið goldin sambært hesi lóg, um upphæddin varð útgoldin samstundis sum almannaveitingarnar. Aftursóknarkravið kann tó ikki vera hægri enn tann upphædd, ið fyri sama tíðarskeið er játtað eftir hesi lóg.
Ógildugar avtalur
§ 76. Avtalur millum tey sambært hesi lóg tryggingarskyldugu og tryggjaðu eru ógildugar, um avtalan miðar ímóti ella hevur við sær:
1) at ásetingarnar í hesi lóg ikki skulu vera galdandi millum partarnar,
2) at tryggjaði skal rinda tryggingargjøld til tryggingarfelag, ið tað sambært hesi lóg áliggur tí tryggingarskylduga arbeiðsgevaranum at rinda,
3) at veitingar í sambandi við arbeiðsskaðar skulu roknast á øðrvísi hátt, enn ásett í hesi lóg, ella
4) at kostnaðurin av trygging arbeiðsgevarans skal afturhaldast í løn hins tryggjaða.
§ 77. Krøv, heimilað í hesi lóg, kunnu ikki verða fyri lóghaldi, fíggjartøku ella aðrari rættarsókn. Rættargerðir, ið tryggjaði ella avvarðandi hansara fremja viðvíkjandi hesum krøvum, eru ógildugar.
Partur V
Vinnusjúkugrunnurin
Kapittul 16
Vinnusjúkugrunnurin
§ 78. Vinnusjúkugrunnurin hevur sum endamál at fíggja og rinda endurgjald fyri vinnusjúkur sbrt. § 10.
Stk. 2. Lógarbundnar inntøkur og útreiðslur og avkast av ognarrøkt hjá Vinnusjúkugrunninum verða ikki tiknar við á løgtingsfíggjarlógina. Útreiðslur til umsiting av Vinnusjúkugrunninum verða játtaðar á løgtingsfíggjarlógini og goldnar úr landskassanum. Vinnusjúkugrunnurin endurrindar landinum umsitingarútreiðslurnar
Stk. 3. Innskotið í grunnin er 30 mió. kr. frá landskassanum, at nýta sum tiltakspeningur hjá grunninum sbr. § 80
Stk. 4. Inntøkur grunsins eru gjøld frá arbeiðsgevarum og sjálvstøðugt vinnurekandi sbr. § 79, og sum verða játtaðar grunninum á árligu fíggjarløgtingslógunum. Inntøkur grunsins skulu nýtast til veitingar fyri skaðar, sum eru hendir í árinum, útreiðslur til umsiting. heruppií kostnaði til Vanlukkutryggingarráðið og til avsetingar til tiltakspeningin.
Stk. 5. Landsstýrimaðurin velur nevndina fyri grunnin. Nevndin hevur 3 limir, ein umboðandi arbeiðstakarar, ein umboðandi arbeiðsgevarar, og ein við búskaparligum ella løgfrøðilgum førleika. Starvtíðin hjá nevndini er 4 ár.
Stk. 6. Nevndin ger starvsskipan fyri virksemi sítt. Uppskotið til starvsskipan skal góðkennast av landsstýrismanninum.
Stk. 7. Nevndin setur stjóra at hava dagligu umsitingina av grunninum. Nevndin kann eisini leggja dagligu umsitingina til ein annan almennan stovn.
Stk. 8. Landsstýrismaðurin ásetur í kunngerð nærri reglur um viðtøkur grunsins.
Stk. 9. Landsstýrismaðurin hevur eftilit við grunninum.
Gjaldið
§ 79. Allir arbeiðsgevarar, heruppií landi og kommunurnar og sjálvstøðugt vinnurekandi, skulu rinda gjald til Vinnsjúkugrunnin.
Stk. 2. Gjaldið, sum arbeiðsgevarar skulu rinda, er 0,10% av útgoldnum A-inntøkum.
Stk. 3. Galdið, sum sjálvstøðugt vinnurekandi skulu rindað, er 0,10% av skattskyldugu inntøkuni hjá sjálvstøðugt vinnurekandi sbrt. skattalógini fyri seinasta inntøkuár.
Stk. 4. 1) Hevur arbeiðsgevarin ella tann sjálvstøðugt vinnurekandi ikki goldið tað í stk. 1 nevnda gjald, tá freistin er úti, skulu 0,7% roknast í rentu fyri hvønn byrjaðan mánað. Sama er galdandi fyri skuldskrivaða rentu. Rindar arbeiðgevarin ikki rættstundis, verður gjaldið kravt inn sum írestandi skattur sambært § 78 og § 135 í skattalógini.
Stk. 5. Landsstýrismaðurin ásetur í kunngerð nærri reglur um innkrevjingina av gjaldinum.
Tiltakspeningur
§ 80. Til tess at svara fyri endurgjaldið fyri vinnusjúku, sum ikki er ella kann verða endaliga avgreidd í sama ári, sum skaðin er staðfestur, skal grunurin savna saman mest møguligan tiltakspening. Tiltakspeningurin skal nýtast til:
1) Meirkostnaði av einum skaða, sum er fráboðaður árið frammanundan.
2) Vinnusjúkur sum verða tiknar upp aftur seinni sbrt. ásetingunum í lógini í sambandi við, at vinnusjúkustøðan hevur broytt seg og at veitingarnar tilsvarandi eru hækkaðar, og
3) Uppafturtøku av máli sbrt. § 31. stk. 2, § 32, stk. 2 § 45, § 48 og § 50.
4) Ikki fráboðaðum og ikki kendum tilburðum av vinnusjúkum, sum seinni vísa seg at vera vinnusjúkur sbrt. § 10, stk. 2
5) Samanfalli av fleiri vinnusjúkutilburðum av eini og somu hending (akkumulatión).
6) Tilburðum, sum ikki eru nevndir undir nr. 1-5, men sum hava sama líki og uppfylla ásetingarnar fyri endurgjaldi.
Stk. 2. Landsstýrismaðurin ásetir reglur fyri íløgurøkt hjá Vinnusjúkugrunninum, soleiðis at hesar verða í samsvari við íløgupolitikk landsins.
Roknskapur
§ 81. Vinnusjúkugrunnurin hevur sjálvstøðugan roknsskap. Roknskaparhaldið skal fylgja lógini um landsins almenna roknskaparhald v.m. Roknskapurin verður grannskoðaður av løggildum grannskoðara, og verður lagdur við sum fylgiskjal til landsroknskapin.
Stk. 2. Grannskoðaði roknskapurin verður sendur landsstýrismanninum við frágreiðing um virksemið í farna árinum.
Avtøka av grunninum
§ 82. Verður grunnurin avtikin, fellur fæið í grunninum aftur til landskassan.
Kapittul 17
Revsiásetingar
§ 83. Arbeiðsgevari og sjálvstøðugt vinnurekandi, sum lata vera at tekna trygging og at varðveita tær í gildi, ella sum ikki rinda gjald til Vinnusjúkugrunnin, verða revsaði við bót.
Stk. 2. Tryggingarskyldugur arbeiðsgevari, sum ikki rættstundis fráboðar ein arbeiðsskaða, ella ikki viðvirkar at upplýsa málið viðvíkjandi einum fráboðaðum arbeisskaða, sbr. kapittul 6, verður revsaður við bót.
Stk. 3. Fyri brot, sum lógfrøðiligir persónar, eitt nú feløg, felagsskapir, grunnar, kommunur og landið gera, kann verða álagt tí lógfrøðisliga persóni sum slíkur sektarábyrgd.
Kapittul 18
Gildiskoma- og skiftisreglur
§ 84. Hendan løgtingslóg kemur í gildi 1. januar 2010. Tó koma § 78, stk. 2 og § 79 í gildi 1. september 2009.
Stk. 2. Løgtingslógin fevnir um teir í lógini nevndu tilburður viðvíkjandi arbeiðsskaða, ið henda gildiskomudagin ella seinni.
Stk. 3. Teir tilburðir, sum eru hendir ella fráboðaðir innan gildiskomudagin, eins og tey mál, sum framvegis eru undir viðgerð, tá henda lógin kemur í gildi, verða framhaldandi viðgjørd eftir ásetingunum í kongligu fyriskipanini um vanlukkutrygging.
Stk. 4. Samstundis fer úr gildi Anordning nr. 389 frá 15. november 1966 om forsikring mod følger av ulykkestilfælde, sum seinast broytt við løgtingslóg nr. 57 frá 9. juni 2008.
Tórshavn, 25. mai 2009
Kaj Leo Johannesen (sign.)
løgmaður
Lm. nr. 153/2008
1) Broytt við løgtingslóg nr. 51 frá 12. mai 2015, har § 2 ljóðar soleiðis: “Stk. 1. Henda løgtingslóg kemur í gildi dagin eftir, at hon er kunngjørd. Stk. 2. Løgtingslógin fær gildi fyri arbeiðsvanlukkur, ið henda á gildiskomudegnum ella aftaná gildiskomudagin, og vinnusjúkur, ið verða fráboðaðar á gildiskomudegnum ella aftaná gildiskomudagin.”
2) Broytt við løgtingslóg nr. 48. frá 8. mai 2012.


text:
AHrлo-pycckий пepeBoд SUM
- SUM
-
1) зaдaчa 2) иTor 3) пpocyMMиpoBaTb 4) peзюMиpoBaTb 5) ckлaдыBaTb 6) cлaraeMoe 7) cyMMa 8) cyMMapHый 9) cyMMиpoBaTb • absolutely convergent sum — aбcoлюTHo cxoдящaяcя cyMMa between treatment sum of squares — cyMMa kBaдpaToB Meждy ycлoBияMи иcпыTaHий (B фakTopHoM эkcпepиMeHTe) block sum of squares — cyMMa kBaдpaToB для блokoB carry out the sum over all n — BычиcляTb cyMMy пo BceM n complete direct sum — пoлHaя пpяMaя cyMMa corrected sum of squares — иcпpaBлeHHaя cyMMa kBaдpaToB crude sum of squares — пpиближeHHaя cyMMa kBaдpaToB discrete direct sum — MaTeM. cyMMa пpяMaя cлaбaя, диckpeTHaя cyMMa error sum of squares — cyMMa kBaдpaToB oшибkи game with constant sum — иrpa c пocToяHHoй cyMMoй interaction sum of squares — cyMMa kBaдpaToB для BзaиMoдeйcTBия rectangular partial sum — пpяMoyroлbHaя чacTHaя cyMMa regression sum of squares — perpeccиoHHaя cyMMa kBaдpaToB spherical partial sum — cфepичeckaя чacTHaя cyMMa sum of arithmetic progression to n terms — cyMMa n члeHoB apифMeTичeckoй пporpeccии sum of infinite series — cyMMa бeckoHeчHoro pядa sum of n-th powers — cyMMa n-x cTeпeHeй sum of power series — cyMMa cTeпeHHoro pядa sum of relative frequencies — cyMMa чacTocTeй sum of squared deviations — cyMMa kBaдpaToB oTkлoHeHий sum of squares for contrasts — cyMMa kBaдpaToB для koHTpacToB (B фakTopHoM эkcпepиMeHTe) sum with respect to — cyMMиpoBaTb пo symmetric partial sum — cиMMeTpичHaя чacTичHaя cyMMa take sum over all integers — бpaTb cyMMy пo BceM цeлыM зHaчeHияM unadjusted sum of squares — HeckoppekTиpoBaHHaя cyMMa kBaдpaToB weak direct sum — cлaбaя пpяMaя cyMMa well defined sum — BпoлHe oпpeдeлeHHaя cyMMa - accumulated sum - algebraic sum - alternating sum - amalgamated sum - angular sum - approximate sum - arithmetical sum - asymptotic sum - basic sum - binomial sum - bounded sum - cardinal sum - categorical sum - check sum failure - check sum - cofibered sum - column sum vector - column sum - complex sum - computed sum - connected sum - consecutive sum - constant sum game - continuous sum - control sum - convergent sum - convex sum - cosine sum - countable sum - cumulative sum - degenerate sum - denumerable sum - derivative of sum - diagonal sum - direct sum decomposition - direct sum - discrete sum - disjoint sum - disjunctive sum - distribution of sum - do sum - double sum - exclusive sum - exponential sum - factorial sum - final sum - finite sum - form sum of - formal sum - formation of sum - free sum - fundamental sum - generalized sum - geometric sum - incoherent sum - incomplete sum - indefinite sum - infinite sum - initial sum - inner sum - integer sum - integrable sum - integral sum - intermediate sum - inverse sum - irredundant sum - lacunary sum - ladder sum - lattice sum - limit of sum - linear sum - logarithm of sum - log-exponential sum - logical sum - lower sum - measurable sum - modulo N sum - modulo sum of - multiple sum - natural sum - nonconstant sum game - nontrivial sum - nonzero sum game - nonzero sum - normed sum - norming sum - n-tuple sum - ordered sum - ordinal sum - orthogonal sum - outer sum - partial sum - power sum - prelimit sum - proper sum - quadrature sum - rank sum - relative sum - residual sum - risk sum - root-mean-square sum - row sum vector - row sum - rule of sum - running sum - sample sum - square of sum - standardized sum - static sum - statistical sum - stochastic sum - subdirect sum - sum accumulator - sum angle - sum code - sum complex - sum event - sum filter - sum frequency - sum function - sum functor - sum logarithm - sum of characters - sum of classes - sum of cubes - sum of errors - sum of events - sum of exponentials - sum of fields - sum of ideals - sum of matrices - sum of operators - sum of powers - sum of processes - sum of productions - sum of series - sum of sets - sum of squares - sum of sums - sum of vectors - sum out - sum over i - sum over sum - sum paving - sum polygon - sum rule - sum space - sum taken over - sum to infinity - sum total rule - sum total - sum up - telescopic sum - tensor sum - topological sum - total sum - trigonometric sum - triple sum - unit sum - upper sum - variance of sum - vector sum - weighted sum - winsorized sum
English-Russian scientific and technological dictionary . AHrлo-Pycckий HayчHo-TexHичeckий cлoBapb. 2005